Jubilarni 50. Mokranjčevi dani u Negotinu od 10. do 16. septembra - Sjajne Vesti\nMUZIKA, KULTURA, DOGAĐAJI\nOd 10. do 16. septembra 2015. godine u Negotinu se održavaju jubilarni 50. „Mokranjčevi dani„.\nPedesetogodišnji jubilarni „zlatni“ festival je ujedno i jedan od najstarijih i najuglednijih muzičkih festivala koji se održavaju u Srbiji. Festival je posvećen srpskom kompozitoru Stevanu Stojanoviću Mokranjcu koji je rođen u Negotinu 1856. godine.\nFinansijsku podršku muzičkom festivalu su obezbedili Ministarstvo kulture i informisanja Republike Srbije i Opštine Negotin. Tu je i medijski prijatelj Festivala, Portal East Side, koji će najavama i praćenjem negotinskih muzičkih svečanosti dati svoj doprinos.\n„Festival „Mokranjčevi dani“ ne znači samo omaž imenu i delu našeg muzičkog velikana, već je i spona sa budućnošću u kulturološkom, ne samo muzičkom smislu. Sa Mokranjcem čuvamo svoju istoriju, tradiciju i prepoznatljivost u Evropi, pa i u svetu. Sa pedesetim jubilarnim Festivalom smo učinili mali iskorak u koncepciji programa prema publici“ – ističe direktor Festivala, Dragana Knežević.\nSvečano otvaranja 50. Festivala je u četvrtak, 10. septembra, kada će na Gradskom trgu biće ozvaničena festivalska postavka i zajednička izložba „Mokranjac – Zlatni album“, nastala u saradnji Doma kulture „Stevan Mokranjac“ i Muzeja Krajine. Zatim od 20 sati hor „Viva Vox“ sa dirigentom Jasminom Lorin, provesti nas kroz muzički opus stevana Mokranjca.\nPodizanju festivalske zastave, uz već pomenute uobičajene delove scenarija, prethodiće i fanfare sa balkona rodne kompozitorove kuće.\nOko 17 sati u dvorištu rodne kuće Stevana Mokranjca, biće priređen čin polaganja cveća na spomenik velikom srpskom kompozitoru, uz pozdravne reči zvaničnika grada i Republike.\nPrvo festivalsko veče u petak 11. septembra od 19 sati na velikoj sceni doma kulture „Stevan Mokranjac“, počeće Natpevavanja na kome će nastupiti čak šest horova iz okruženjai jedan iz Srbije:\n– Hor Sound iz Bukurešta\n– Nazim Hikmet iz Istanbula\n– Ave iz Ljubljane\n– Elegija iz Moskve\n– Kalamaria Choir iz Soluna\n– Angel Manolov iz Sofije\n– i predstavnik Srbije: Pančevačko srpsko crkveno pevačko društvo.\nSvojim programima, oni će učiniti omaž našem muzičkom velikanu. Obavezna kompozicija 50. Festivala je Mokranjčeva Druga rukovet, a nastupe horova ocenjivaće žiri u kome će biti dirigenti Vladimir Kranjčević i Darinka Matić Marović i muzikolog dr Branka Radović.\nPobedniku će pripasti prestižno festivalsko priznanje Zlatna statueta Stevana Mokranjca, poznato delo akademskog vajara Nebojše Mitrića.\nPublika će moći da prisustvuje i otvaranju izložbe slika akademika Nedeljka Gvozdenovića a njegova umetničkih dela biće izložena u Galeriji Doma kulture „Stevan Mokranjac“, u petak 11. septembra u 18 sati.\ntop vesti, sjajne vesti, negotin, mokranjcevi dani, stevan stojanovic mokranjac, opstina negotin, viva vox\nJubilarni 50. Mokranjčevi dani u Negotinu od 10. do 16. septembra postavio Nikola Z 10.09.2015


IPAK - EU podržava unaprjeđenje pripreme i provedbe planova integriteta u BiH\nPlanovi integriteta, kao sredstvo za borbu protiv korupcije, prepoznati su u BiH i institucije su s njima upoznate. Nažalost, u BiH ne postoji evidencija svih onih koji su dužni izraditi planove integriteta, niti se postupak njihove izrade i provedbe prati na svim nivoima, posebno ne na jednom centralnom mjestu.\nIPAK projekat, koji finansira EU, predstavio je na online konferenciji analizu i preporuke za poboljšanje i usklađivanje metodologija za razvoj i praćenje implementacije planova integriteta.\nNicolas Bizel, šef Sekcije operacija za pravosuđe, unutarnje poslove i reformu javne uprave u Delegaciji Evropske unije u BiH, podsjetio je učesnike da u BiH postoje dva koncepta i metodologije, obje sa određenim kvalitetama. I jedna i druga mogu se poboljšati, a analiza i preporuke stručnjaka IPAK-a bit će korisne u tu svrhu.\nZavršavajući uvod u konferenciju, gospodin Bizel ponovo je apelirao na brzo usvajanje Strategije i akcionog plana BiH za borbu protiv korupcije.\nProgram menadžer IPAK projekta Karoly Soos rekao je da se projekat IPAK uskoro završava, ali da će se podrška EU-a za borbu protiv korupcije nastaviti.\nKonferencija je okupila 40 sudionika: rukovodilaca ili predstavnika Agencije za prevenciju korupcije i koordinaciju borbe protiv korupcije i drugih tijela za borbu protiv korupcije na svim nivoima u BiH, predstavnika vlada i ministarstava sa svih nivoa vlasti u BiH, predstavnika OCD aktivnih u borbi protiv korupcije, pojedince koji su dali svoj doprinos u dosadašnjem radu u ovoj oblasti.\nVođa IPAK projektnog tima Zoran Jačev rekao je da analiza uključuje ne samo pregled pripreme i implementacije procesa i metodologija planova integriteta, već i pregled APIK-ovog alata za procjenu rizika - vodiča koji bi trebao pomoći institucijama u izgradnji njihovog integriteta.\nAlat su predstavili predstavnici APIK-a Ilma Vranac i Vladica Babić.\nIPAK analizu predstavili su stručnjaci projekta, Dalibor Đerić i Kenan Henda. Analiza uključuje mogućnosti za poboljšanje metodologija i procedura za pripremu planova integriteta, mogućnosti za poboljšanje odredbi iz ACS-a i AP-ova, pripremu i provedbu planova integriteta, mogućnosti i potrebu za usklađivanjem pripreme i provedbe integriteta na svim nivoima u BiH, poboljšanu upotrebu metodologije i mrežnog alata APIK-a za pripremu planova integriteta.\nStručnjaci su istakli preporuke, uključujući: - poboljšati postojeće politike kojima se uspostavlja obaveza izrade planova integriteta u Bosni i Hercegovini (pravni okvir, strateški okvir itd.); prilagoditi postojeće metodološke pristupe za izradu planova integriteta u Bosni i Hercegovini specifičnim potrebama i mogućnostima obveznika da ih izrade; stvoriti i implementirati softverska rješenja koja će omogućiti jednostavniji postupak izrade plana integriteta i efikasniju kontrolu njegove implementacije; razviti priručnik koji će obveznicima izrade planova integriteta pružiti odgovarajuće primjere iz prakse.\nKompletna analiza može se preuzeti sa web stranice IPAK projekta.\n2.1 Analiza i preporuke - planovi integriteta u BiH


Uticaj COVID-19 na tržište nekretnina27 Jul\nPandemija korona virusa nije u velikoj meri uticala na tržište nekretnina u Srbiji. Tokom prethodnih meseci jeste zabeležen pad u kupovini stanova u Beogradu i Srbiji zbog fizičkih ograničenja, ali je od juna prodaja stanova počela da raste. To je rečeno na vebinaru "Uticaj COVID-19 na sektor ...\nKVADRAT I DO 5.000 EVRA Vrtoglavi rast na tržištu nekretnina, da li nam preti scenario da cene dodatno EKSPLODIRAJU28 Jun\nCene nekretnina u Beogradu konstantno rastu poslednjih 15 godina, a u poslednjih godinu dana je došlo do vrtoglavog skoka, te su cenovno oboreni svi dosadašnji rekordi. Kvadrat stana u pojedinim delovima prestonice dostigao je cenu od 4.500 do 5.000 evra, pa je Beograd iz ugla cena nekretnina gotovo ...\nNajveći stanodavac na svetu je Beč, a kako po tom pitanju stoji Beograd?12 Jun\nOvih dana u Beču se slavi 100 godina socijalne stanogradnje. Bečka stambena politika je jedinstvena u svetu jer podrazumeva gradnju stanova za socijalno ugroženije slojeve stanovništva. U njima stanuje više od pola miliona građana. Beč ima oko dva miliona stanovnika, a skoro 60 odsto živi u stanovima ...\nKako bi izgradnja BG metroa mogla da utiče na cene nekretnina?07 Jun\nPrve dve linije beogradskog metroa gradiće se na potezu Zemun-Mirijevo i Železnik-Mirijevo, a prema najavama gradskih čelnika trebalo bi da počne krajem sledeće godine. Osim bolje regulacije saobraćaja i manjih gužvi, postavlja se pitanje da li će izgradnja metroa imati uticaja i na cene stanova ...\nGradi se luksuzni kondominijum na Voždovcu03 Jun\nNa odličnoj lokaciji, nedaleko od Ustaničke ulice na Dušanovcu, ušuškan u mirnom kraju prekoputa parka Šumice, počela je gradnja jednog vrlo atraktivnog stambeno-poslovnog objekta. „Merin Hill” kako je nazvan ovaj luksuzni projekat, ističe se istovremeno atraktivnom arhitekturom i prvoklasnom ...\nBeograd na vodi – najveće gradilište u ovom delu Evrope05 Apr\n„Beograd na vodi“ je najveće gradilište u ovom delu Evrope i taj će projekat, kao i svi koji se sprovode u prestonici, doprineti ukupnom razvoju, istakao je predsednik Vučić koji je obišao radove. „Beograd na vodi“ je najveće gradilište u ovom delu Evrope i taj će projekat, kao i svi ...\nStanovi u Beogradu se najčešće kupuju na kredit19 Feb\nBeograd, Krediti, Novosti\t0\nU zavisnosti od agencije, između 50 i 80 odsto svih prodatih stanova u Beogradu kupljeno je potpuno ili delimično preko stambenih kredita, kažu vlasnici nekih od najpoznatijih agencija za nekretnine. Posle vesti da se u glavnom gradu većina stanova kupuje pre završetka roka za izgradnju, a čak ...\nStrana 1 od 3512345...»»»


TotalCar.rs » Špijunske fotke: Honda Odyssey (2017)\nHonda je u finalnim fazama pripreme pete generacije svog Odyssey modela, a sada su tu i špijunske fotke koje nude uvid u ovo vozilo. Na slikama je kamuflirani prototip minivena sa restilizovanom karoserijom, prednjom maskom inspirisanom Pilotom sa uglastim farovima koji će se na finalnoj verziji najverovatnije naći sa opcionom LED tehnologijom.\nProfil ovog automobila je skriven, ali ipak nedovoljno da bi onemogućio da vidimo da je izmenjen i da izgleda konvencionalnije, što je Hondin potez u pravcu privlačenja većeg broja kupaca. Pozadi se uočavaju nešto šira zadnja svetla, dok je i zadnji prozor drugačije pozicioniran u odnosu na aktuelni Odyssey model.\nUnutrašnjost kabine takođe je kamufliran, ali se vidi mnoštvo detalja kao što su paneli vrata koji imaju, kako se čini, sjajnocrni trim. Deo opreme biće i Hondin najnoviji zabavno-informativni sistem, sa mogućnošću povezivanja za Android Auto i Apple CarPlay servisima.\nDetalji o tehničkim aspektima novog modela još uvek nisu dostupni, ali se očekuje da će većinu komponenti pozajmiti od najnovijeg Pilota. Prototip ovog vozila uočen je krajem 2014. godine, a na njemu su se nalazile oznake AWD i P-AWS. To znači da bi ovaj minivan u ponudi mogao da se nađe sa sistemima pogona na sva četiri točka i upravljanja.\nSnagu će mu obezbeđivati unapređeni 3.5-litarski V6 i-VTEC motor kakav ima i Pilot, u kom razvija 280 KS i 355 Nm obrtnog momenta. Motor je opremljen tehnologijom deaktivacije cilindara, kao i šestostepenim i devetostepenim automatskim menjačima, pa se slična postavka može očekivati i u Odysseyu.\nHonda je potvrdila da će novi model debitovati do kraja ove godine, a to će se najverovatnije desiti u drugoj polovini novembra, na Salonu automobila u Los Anđelesu.


Vrlo neefikasno prvopoluvreme i svega 54 poena pred očima istanbulske publike moglo je da znači pravu rovovsku borbu i u nastavku. Tako nešto je i bio slučaj, a praktično se može reći da je Marko Gudurić imao krucijalnu ulogu u pobedi Fenera.\nOsim što je postigao odličnih 19 poena i odigrao meč sezone, Gudurić je sjajnom trojkom, nakon pogotka Ulanovasa kada je slabijom odbranom pomogao Litvancu da pogodi za tri, uspeo da stavi teg na Fenerov tas i postavi 69:67. Imao je i pet asistencija što mu je donelo valorizaciju od 27.\nIgrači Monaka došli su do desete pobede u Evroligi, a četvrte vezane trijumfom na gostovanju Zenitu u Sankt Peterburgu. Kneževi su slavili u 22. kolu rezultatom 86:77.\nEkipa Saše Obradovića vodila je praktično od prvog do poslednjem momenta meča. Zenit je tek u tri navrata tokom prvog poluvremena uspeo da dođe do izjednačenja i samo je jednom poveo poenom razlike.\nNajbolji u pobedničkom timu bili su Majk DŽejms sa 21 poenom, Dvejn Bekon sa poenom manje te Donatas Motijeunas sa 16 poena i osam skokova.\nDanilo Anđušić postigao je devet poena uz tri skoka i dve asistencije.\nU ekipi Zenita istakli su seDŽordan Miki sa 18, Dmitri Kalugin i Mindaugas Kuzminskas sa po 12 i Sergej Karasev sa deset poena.\nKK Fenerbahče Evroliga Aleksandar Đorđević Saša Obradović KK Monako


Nepropisno parkiranje vozila: 658 naloga - Zenicablog\nNepropisno parkiranje vozila: 658 naloga\nPolicijski službenici Uprave policije Ministarstva unutrašnjih poslova Zeničko-dobojskog kantona su u mjesecu aprilu 2015. godine realizovali akciju pojačane kontrole u saobraćaju na području Zeničko-dobojskog kantona, sa posebnim akcentom na kontrolu mirujućeg saobraćaja.\nTom prilikom, zbog počinjenih prekršaja iz Zakona o osnovama bezbjednosti saobraćaja na putevima u BiH, koji se odnose na nepropisno zaustavljanje i parkiranje motornih vozila, izdato je 658 prekršajnih naloga: 396 prekršajnih naloga je lično uručeno vlasnicima vozila, dok su 262 prekršajna naloga ostavljena na vidnom mjestu na vozilima kojima su počinjeni prekršaji.\nOvom prilikom još jednom podsjećamo vozače na zabranu zaustavljanja ili parkiranja vozila na mjestima na kojima bi ista ugrožavala bezbjednost drugih učesnika u saobraćaju, ili predstavljala smetnju za normalno odvijanje saobraćaja ili kretanje pješaka. Pozivamo vozače da, u slučajevima kada žele zaustaviti ili parkirati vozilo, postupaju u skladu sa zakonskim odredbama koje regulišu ovu oblast. Svako drugo ponašanje i odstupanje od važećih odredbi će biti sankcionisano od strane policijskih službenika.\nTagoviparkiranje saobracaj vozila zdk


Donacija EU /KCUS dobio pomoć za trijažu kroz koju dnevno prođe do 2.500 ljudi / Radio Sarajevo\nFoto: A. K. /Radiosarajevo.ba/S predaje donacije\n14. 10. 2020. u 16:05:00 Fena\nEvropska unija donirala je danas Kliničkom centru Univerziteta u Sarajevu (KCUS) dva trijažna kontejnera i dva monitora za praćenje vitalnih funkcija pacijenata.\nTo je samo dio evropske pomoći koju EU pruža zdravstvu Bosne i Hercegovine u borbi s pandemijom koronavirusa.\nPrimopredaja opreme obavljena je u kompleksu Kliničkog centra, a implementator projekta je UNDP.\nNicolas Bizel, šef Sekcije operacija za pravosuđe i unutrašnje poslove i reformu javne uprave Delegacije EU u BiH, izjavio je da je ovo kompletiranje donacije od deset trijažnih kontejnera Univerzitetskom kliničkom centru, odnosno samo dio medicinske pomoći Evropske unije za Bosnu i Hercegovinu u borbi protiv pandemije koronavirusa, ukupno vrijedne sedam miliona eura, koja se od početka marta isporučuje širom zemlje.\n"Ukupno, od početka pandemije, Evropska unija je donirala KCUS-u opremu vrijednu 628.000 KM, a ukupna donacija za zdravstvene ustanove u Sarajevskom kantonu je oko 930.000 KM", rekao je Bizel.\nTako su danas i Općoj bolnici u Sarajevu uručena dva monitora za praćenje vitalnih funkcija pacijenata, a jedna će donacija biti doznačena zdravstvenom centru.\nBisel je najavio nastavak isporuke medicinske opreme zdravstvenom sektoru u BiH i u narednim sedmicama.\n"Budući da posljedice pandemije nisu samo zdravstvene već i ekonomske prirode, Evropska unija će biti na raspolaganju Bosni i Hercegovini s makro pomoći od 250 miliona te sa 73 miliona za pomoć ekonomiji", najavio je Bisel.\nDr. Bosanko Horozić, šef Kriznog štaba KCUS-a, kazao je da su dva donirana trijažna kontejnera dio od ukupno deset dosad doniranih.\nDodao je da će sva oprema pomoći unapređenju kvaliteta procesa trijaže u Kliničkom centru kroz koji dnevno prođe od dvije do dvije i po hiljade pacijenata.\nUpitan za najnoviju situaciju vezanu za pandemiju, on odgovara da broj oboljelih varira iz dana u dan tako da nije moguće prognozirati daljnji slijed događaja, ali i da je Klinički centar spreman već od januara za zbrinjavanje i najtežih pacijenata oboljelih od COVID-a 19.\nTreba se nadati da neće doći do najgoreg scenarija, dodao je Horozić, ali i biti spreman ako se to ipak desi. Uputio je apel svim zdravstvenim kapacitetima da budu spremni budući da dolazi uobičajena sezona viroza i gripe, uz već prisutnu epidemiju COVID-a 19.\nTagovi: KCUS trijaža EU donacija oprema kontejneri pacijenti koronavirus u BiH UNDP\nSarajevo / Općoj bolnici uručena dva monitora s EKG-om za praćenje vitalnih funkcija\nBiH / Vrijedna donacija Švicarske Domu zdravlja Kanton Sarajevu\nKS / Primopredaja medicinske opreme: Respiratori za KCUS i Opću bolnicu


Šesta po redu akciju besplatnih pregleda u nedelju u Opštoj bolnici Subotica - YU ECO RTV\nNaslovna / Društvo / Šesta po redu akciju besplatnih pregleda u nedelju u Opštoj bolnici Subotica\nGoran april 20, 2018\tDruštvo Napiši komentar 76 Pregledi\nU nedelju od 8 do 16 časova Opšta bolnica Subotica organizovaće šestu po redu akciju besplatnih pregleda za građane u cilju rane dijagnostike hroničnih bolesti, koje blagovremenim otkrivanjem i lečenjem mogu da se stave pod kontrolu.\nU skladu sa preporukom Ministarstva zdravlja radiće se\nkardiološki fizikalni pregled, EKG i merenje krvnog pritiska\nZa ovaj pregled građani treba da se jave u internističku ambulantu 1. i 2. Službe za polikliničko konsultativne preglede. Radiće se i oftalmološki pregled a zainteresovani građani treba da se jave u oftalmološku ambulantu 1. i 2. Službe za polikliničko konsultativne preglede.\nOni koji žele da provere hormone štitaste žlezde (TSH, fT4)\ntreba da se jave u internističku ambulantu 1. i 2. Službe za polikliničko konsultativne preglede, gde će internista postaviti indikaciju za proveru hormona štitne žlezde. Građani treba da ponesu sa sobom medicinsku dokumentaciju ukoliko je poseduju, poručuju iz Opšte bolnice.\nZa kontrolu tumor markera prostate i testisa\ngrađani treba da se jave u internističku ambulantu 3. Službe za polikliničko konsultativne preglede, gde će specijalista urolog postaviti indikaciju za proveru tumor markera prostate i testisa. Na pregled mogu da se jave i oni koji nemaju zdravstveno osiguranje, a neophodan je neki dokument za identifikaciju.\nPrethodna Izmenjeno radno vreme Ambulanta Ogranak 3 Doma zdravlja sledeće nedelje\nSledeća Zaštita od buke


Osam puta više zahteva za azil u prvoj polovini 2015.\nVesti Autor:Tanjug15. jul. 201522:55 > 22:58\nMinistar unutrašnjih poslova Nebojša Stefanović izjavio je da je u prvoj polovini godine broj tražilaca azila osam puta veći nego u istom periodu lane i da je uprkos tome stabilno stanje bezbednosti na granici.\n„I pored povećanog priliva migranata i tražilaca azila u Srbiji, ostvareno je stabilno stanje bezbednosti na državnoj granici“, ocenio je Stefanović na parlamentarnom Odboru za odbranu i unutrašnje poslove predstavljajući izveštaj o rezultatima MUP-a u prvoj polovini 2015.godine.\nNaime, u ovom izveštaju se navodi da je u ovom periodu drastično povećan broj tražilaca azila, te je izraženo 37.389 namera za traženje azila u Srbiji što je za preko osam puta više u odnosu na isti period 2014. godine. Među tražiocima azila najviše je državljana Sirije, Avganistana i Iraka.\n„Na ovako drastičan porast broja migranata, između ostalog su uticale i migracije državljana Srbije sa područja KiM, koje su pred kraj februara poprimile trend pada“, precizirao je Stefanović.


Obnoviće više od 20 hiljada hektara šuma | MINA\nNaslovnicaMINA BusinessObnoviće više od 20 hiljada hektara šuma\nObnoviće više od 20 hiljada hektara šuma\nPodgorica, (MINA-BUSINESS) – Crna Gora će obnoviti više od 20 hiljada hektara šuma, uništenih ili oštećenih u šumskim požarima u posljednjih deset godina, te degradiranih visokih i šuma u kojima je, različitim uticajima, šumska svojina uništena, saopštio je resorni ministar Aleksandar Stijović.\nOn je, na ministarskom sastanku o obnavljanju šumskih predjela ECCA30/Bonn Challenge, kazao da Crna Gora trenutno radi na novoj Strategiji razvoja za narednih pet godina, u kojoj će obnova šuma biti jedan od prioriteta.\nSastanak o obnavljanju šumskih predjela, na kojem su učestvovali Stijović i načelnik Direkcije za šumarstvo Ranko Kankaraš, predstavlja prvi pokušaj da se ojača politička posvećenost i unaprijedi saradnja na obnovi šumskog pejzaža u regionu.\nNa ministarskom sastanku, koji su organizovali Ekonomska komisija Ujedinjenih nacija za Evropu (UNECE) i Organizacija Ujedinjenih nacija za hranu i poljoprivredu (FAO) u okviru Dekade Ujedinjenih nacija (UN) za obnovu ekosistema, Crna Gora, Srbija, Bosna i Hercegovina, Bugarska, Hrvatska, Češka, Moldavija, Albanija, Severna Makedonija, Poljska, Slovačka, Slovenija, Turska i Ukrajina preduzimaju hrabre akcije sa posvećenošću da obnove više od četiri miliona hektara šumskog zemljišta do 2030. pod Globalnim bonskim izazovom.\nStijović je kazao da je zadovoljan zbog potpisavanja Deklaracije.\n“Pokrenute 2011. godine od vlade Njemačke i Međunarodne unije za očuvanje prirode (IUCN), globalni napori pokušavaju da do 2030. godine vrate 350 miliona hektara degradiranog i obešumljenog zemljišta”, navodi se u saopštenju Ministarstva.\nMinistri su naglasili značaj obnove šuma kako bi se suočili sa klimatskim izazovima i preokrenuli neke od njegovih uticaja. Angažovanje sa zajednicama uz integrisanje obnove pejzaža u nacionalne strategije biće od suštinskog značaja za izgradnju veće otpornosti i usklađivanje nacionalnih, regionalnih i međunarodnih napora za obnovu i sadnju šuma.\nIzvršna sekretarka UNECE-a, Olga Algaierova, podsjetila je da je povećanje napora za obnavljanje šumskih pejzaža od vitalnog značaja za iskorišćavanje mnogih važnih koristi koje šume donose ekosistemima, ekonomijama i društvima u celini, kao i za jačanje klimatskih akcija.\nPomoćnik generalnog direktora FAO-a i regionalni predstavnik za Evropu i centralnu Aziju, Vladimir Rakhmanin, kazao je da FAO-ov mehanizam za obnovu šuma i pejzaža i pomoć koju FAO pruža svojim zemljama članicama u oblikovanju pristupa ka skladnijoj integraciji šumarstva i poljoprivrede uz jačanje bezbednosti hrane i održavanje šuma.\nMinistarski sastanak zajedno su organizovali UNECE i FAO, u saradnji sa Međunarodnom unijom za očuvanje prirode (IUCN) i uz podršku Vlade Njemačke.


Ovim reprezentativcima ističe ugovor! Zvezda dovodi nekog od ovih igrača!? - Crvena zvezda info\nKo će gde i ko ostaje gde jeste?\nPrvenstva širom Evrope su završena ili se privode kraju, planovi za pojačanja i odlaske su već počeli polako da se kuju.\nMnogi Srbi će menjati sredinu ili u najmanju ruku razmišljati o tome, jer su im ugovori sa klubovima na izdisaju. Neki su na ceni, neki će verovatno pokušati da produže saradnju, a neki bi mogli i da se vrate, možda, u domovinu.\nFilip Đuričić, reprezentativac Srbije, na najvećoj je ceni od naših predstavnika na evropskoj sceni, a upravo ove godine mu prestaje ugovor sa Sasuolom. On je procenjen na 7 miliona evra od strane Transfermarkta, dok će se italijanski klub potruditi da ga zadrži u svojim redovima, iako ga je povreda omela da više pomogne svom kolektivu ove sezone na smiraju.\nSledeći je Mihailo Ristić, član Monpeljea (3.5 miliona evra), a mnogi navijači Crvene zvezde bi voleli da ga vide ponovo u crveno-belom dresu.\nVršnjak Ristića i reprezentativni štoper Miloš Veljković uspeo je da se sa Verderom vrati u Bundesligu, a pri isteku ugovora sa timom iz Bremena ceni se na 3 miliona evra.\nCifra pada drugom defanzivcu Srbije, Urošu Spajiću, koji je doživeo žestoku povredu u redovima turske Kasimpaše. Njegova sudbina još uvek nije poznata, a selektor "orlova" Dragan Stojković Piksi već traži alternativu za Svetsko prvenstvo u Kataru.\nRazmišljaće se i u Nemačkoj, Španiji i Portugaliji, jer ugovori ističu Nemanji Radoji (Levante, 2 miliona evra) i Milošu Pantoviću (Bohum, 1.7 miliona evra), dok će i golman Mile Svilar gledati šta dalje sa Benfikom (2 miliona evra).\nSkoro zaboravljeni Adem Ljajić odavno nije ni u plitkim planovima Bešiktaša koji već dugo pokušava da raskine saradnju sa njim. Bivši igrač Partizana se pominjao u svetlu povratka u Humsku, njegova cena po Transfermarktu je 1.5 miliona evra, ali su njegova primanja u turskom prvoligašu bila prilično visoka, pa je ta ideja u velikoj magli.\nBek Intera Aleksandar Kolarov je blizu odluke da završi karijeru, posao sa milankom ekipom će uskoro biti završen, a njegova sudbina uskoro i poznata.\nOdrešene ruke imaće Goran Čaušić koji je doživeo ispadanje iz ruske elitne lige sa Arsenalom, pa je njegov odlazak iz tima skoro izvestan.\nUgovori se uskoro završavaju i Lazaru Rosiću (Moreirense), Vladimir Golemiću (Krotone), Živku Živkoviću (PAOK), Marku Šćepoviću (Omonija), Filipu Malbašiću (Burgos)...


Izraelca boli primicač: Natho mora da odmori - SPORTSKI ŽURNAL\n18 maj, 2022 2\nČerkeza, saznajemo, muči primicač, premijerno je osetio bol nekoliko dana pre malog gradskog derbija, međutim...\nNavijači Partizana posmatrajući duel s Voždovcem naročito su se zabrinuli u 22. minutu: Bibars Natho, s bolnom grimasom, morao je da ustupi mesto na igralištu Filipu Holenderu.\nPrinudna izmena, na sreću crnobelih, nije se odrazila na konačan rezultat (3:0), čak je doprinela ulasku Rikarda Gomeša u istoriju (najbolji strelac u jednoj sezoni) s obzirom na to da je dobio priliku da dobro obavi Izraelčev posao – precizno izvede čak dva jedanaesterca.\nStisnuo je zube i insistirao da bude deo Stanojevićeve četi na crti Zmajevima!\nJuče, urađena je preliminarna dijagnostika i Nathu je savetovano nekoliko dana strogog odmora... pre nego što bude poznata tačna dužina oporavka.\nGrobari drže palčeve da odlični vezista bude spreman za 26. maj i finale Kupa Srbije s Crvenom zvezdom!\notvoreno bolovanje · 18 maj, 2022 09:06\nProduzio je ugovor sada moze na bolovanje\nГробар54 · 19 maj, 2022 10:51\nДраг ми је овај играч,али без обзира на то,нису требали потписивати нови уговор са њим!Разлог је једноставан,склон је повредама!Ту спадају и Обрадовић,Јојић,Смиљанић,Миљковић и сви они који не доприносе доброј игри Партизана!


Srna 24.11.2014 14:18\nBANJALUKA - Revizionističke tendencije u istoriji o Prvom svjetskom ratu pokušavaju poražene pretvoriti u pobjednike, a odbrana istine o ulozi Srbije i srpskog naroda naučnim argumentima mora postati nacionalni i patriotski čin, rečeno je na otvaranju okruglog stola "Mlada Bosna i ideja nacionalnog oslobođenja".\n"Osnovna zamisao je da ovaj događaj istrgnemo iz sfere politike i da ga stavimo u sferu nauke gdje i pripada i da ne dozvolimo da falsifikati postanu istina", rekao je Karan.\n"Najveća greška je da političari kvalifikuju događaje od prije 100 godina ne na osnovu istorijskih činjenica, već na interesima svojih politika", ocijenio je Vukićević.\n"Poražene snage iz velikog rata pokušavaju da se retroaktivno pretvore u pobjednike, a da bi to postigli moraju da pobjednike naknadno pretvore u poražene", rekao je Kecmanović.\n"Koliki je politički aspekt ovog najbolje govori podatak da je početkom rata u BiH u Sarajevu srušen spomen na Franca Ferdinanda, u Višegradu spomenik jednom mladobosancu i nobelovcu, kao i da je Gavrilo Princip nedavno okarakterisan teroristom od strane od koje to nismo očekivali", rekao je Kecmanović.\nOn tvrdi da "Mlada Bosna" ima jugoslovenski karakter iako se to danas mnogima čini prevaziđenim.\n"Umjesto da nas obilježavanje 100 godina od početka rata na ovim prostorima okuplja, i to sada ispada kamen slutnje oko kojeg se razilazimo", rekao je Kecmanović.\n"Naučni pristup nije jedini način da se odbranimo od revizionizma, jer se na nenaučne argumente ne može odgovarati naukom, čak ne možemo ni da zabranimo da ljudi na Zapadu imaju imperijalni vesternizovani pogled na istoriju. Međutim, možemo naša istraživanja publikovati na sistematizovan način na jezicima koje oni razumiju", smatra Pavlović.\n"Kao naučnici ne tražimo da svi misle kao mi, ali da uvaže argumente, istorijske izvore, saznanja i dostignuća srpske istoriografije kao što mi uvažavamo njihove", rekao je Pavlović.\n"To je paket i kada govore o Srbiji, oni bockaju Rusiju", rekao je Pavlović.\n"Ovo je dobar početak i način da se nastavi, jer će ovi udari biti nastavljeni i u 2015. godini, a posebno 2018. godine, kada ćemo imati problema u vezi sa pogledom na stvaranje jugoslovenske države i etabliranje današnjih vrijednosnih, nacionalnih i državnih sudova o tom vremenu", rekao je Pavlović.\n"Cilj nam je da se čuju argumenti koji se odbacuju i da se na propagandu i reviziju odgovori naukom", rekao je Pavlović.\n"Aktuelnost njegove misli vidi se u tome što su hrvatske trupe spalile njegovu kuću 1995. godine i da su ustaške vlasti spalile njegovu kuću 1941. i da je zatvor Terezin u kome je robijao bio pretvoren u koncentracioni logor u nacističkoj Njemačkoj, te da je Franc Ferdinand bio lični prijatelj jednog od osnivača antisemitizma nacizma Karla Ligera", rekao je Ković.\nNa okruglom stolu "Mlada Bosna i ideja nacionalnog oslobođenja" biće predstavljena 23 rada, kao i zbornik radova "Republika Srbija i Republika Srpska – stari i novi politički izazovi".


Izvor: Beta, 26.Maj.2019, 21:54\nTradicionalne političke partije ostvarile su slabije rezultate na izborima za Evropski parlament (EP) nego ranije, ali će čvrsto proevropske stranke imati ubedljivu većinu, pokazuju prve projekcije tog tela Evropske unije.Projekcije, zasnovane na procenama rezultata u 11 zemalja EU i glasačkim namerama u preostalih 17 članica, pokazuju da će proevropske partije imati 493 od 751 mandata u EP.Prema tim projekcijama, mandati koje su tradicionalne stranke izgubile pripašće Zelenima i krajnje desnim i populističkim strankama.Konzervativna Evropska narodna partija (EPP) ostaće najveća grupa u EP, ali sa 173 poslanika umesto dosadašnjih 217.Progresivni savez socijalista i demokrata (S&D) imaće u narednih pet godina 147 poslanika, 40 manje nego do sada. Levičarska grupacija Zeleni dobila je 71 mandat, za razliku od 52 na izborima 2014. godine. Grupa u EP Evropa nacija i slobode, u kojoj su populističke i krajnje desne stranke iz zemalja kao što su Francuska i Italija, trebalo bi da ima 57 mesta, 20 više nego do sada.\nRTS: Reakcija političara na izbore – rođena je nova Evropa\nSrbijaDanas.com: Više od 200 miliona Evropljana je glasalo i donelo ODLUKU: Evo šta to znači za Srbiju\nIzvor: Radio 021, 26.Maj.2019\nPrema prvim projekcijama u novom sazivu EP najjače stranke i dalje biće Evropska narodna partija, Socijaldemokrate i Alijansa liberala i demokrata za Evropu. U Alijansu liberala i demokrata za Evropu bi trebalo da uđu i poslanici Makronove Republike u pokretu...Projekcije, zasnovane na procenama rezultata...\nPro-EU partije odnele pobedu nad populistima\nIzvor: EurActiv Srbija, 27.Maj.2019, 12:40\nNovi Evropski parlament biće polarizovaniji i iscepkaniji a konzervativnoj Evropskoj narodnoj partiji (EPP), iako je ponovo osvojila najviše mesta, neće biti lako da napravi kontrolnu većinu zbog velikog rasta Zelenih, liberala i krajnje desnice. Najveće iznenadjenje izbora su Zeleni koji će zahvaljujući...\nUspeh zelenih, tradicionalne partije i dalje najjače\nIzvor: EurActiv Srbija, 27.Maj.2019\nUprkos prognozama da će izbori za Evropski parlament proteći u znaku evroskeptičnih stranaka i predstavljati potres za Brisel, najveće iznenadjenje izbora je uspeh zelenih i ekoloških partija, koje su u mnogim zemljama uspele po broju glasova da preteknu tradicionalne partije. Evroskeptične stranke...


Jeziv snimak: Deca se „igraju“ egzekucije uz „Alahu akbar“ - Sputnjik Srbija\n16:22 04 Jul 2020\nJeziv snimak: Deca se „igraju“ egzekucije uz „Alahu akbar“\n18:56 09.02.2018 Preuzmite kraći link\nNa Tviteru je objavljen video-snimak koji prikazuje kako se deca „igraju masovne egzekucije“ po ugledu na masovna streljanja koja izvode ekstremisti DAEŠ-a.\nObjavljene scene podsećaju na masovna pogubljenja koja često izvodi, snima i objavljuje ekstremistička grupa DAEŠ. Navodi se da je moguće da deca „glume“ egzekuciju koju je izveo komandant sa libijskog područja Mahmud el Verfali.\nEl Verfali, komandant Libijskih specijalnih snaga (El Saika), u nekoliko navrata je snimljen kako sam ubija zatvorenike ili pak naređuje drugima da to učine. Autentičnost tih snimaka se navodno ne dovodi u pitanje, jer je i sama El Saika objavljuje uznemirujuće snimke na svojim nalozima na društvenim mrežama.\nBengazi, igra, deca, Svet


Pitanja Perila za JP ZŽS Obrenovac – Portal Zabrežje\nPovodom medijskih najava radova koje sprema JP ZŽS Obrenovac, na izletištu “Perilo”, 19.5.2020, ispred Portala “Zabrežje” tom javnom preduzeću je dostavljen dopis sa pitanjima od javnog značaja.\nMiodrag Kalabić iz JP Srbijašume (u sredini) ispred Spomen table “Perilo Zabrežje” 2013. god\nNa unapređenju izletišta od 2011. godine radi UG “Perilo Zabrežje”(LINK), koje je 2016. godine nakon poplave uredilo plažu, sportske terene i mobilijar uz donaciju Trag fondacije, a po odobrenju JP Srbijašume, koje je vlasnik zemljišta.\n“Prostora za uređenje Perila ima i treba ulagati u njega, ali bi trebalo najpre obnoviti Spomen tablu “Perilo Zabrežje”, stradalu u poplavi, jedinstven istorijski spomenik od značaja za srpski narod. Trebalo bi nasuti zemlju u veliku rupu od poplave gde su nekada bila dvorišta i kuće naših komšija, osnivača i saradnika. Potrebno je takođe skloniti šut od poplave u koji je od 2014. godine ubodena bandera uz ogradu Kulturnog centra “Perilo” . Da bi se razgovaralo o idejama na dobro svih građana Obrenovca, trebalo je pozvati udruženje “Perilo”, koje deset godina brine o izletištu, kulturi i istoriji i uspelo je da ostvari zavidne rezultate i na međunarodnom planu.”, izjavio je Milan Katić, ispred UG “Perilo Zabrežje”, povodom slanja dopisa sa pitanjima za JP ZŽS Obrenovac.\nSken dopisa i ispod lista postavljenih pitanja:\nDa li Vam je poznato da je Perilo izletište uređeno najpre 2011. godine https://www.youtube.com/watch?v=o1dCKxYwWEU , a onda i 2016. godine nakon razaranja u poplavi iz 2014. po ugovoru sa JP Srbijašume Broj 2611/2 od 30.08.2016. (http://www.zabrezje.rs/periloizletiste/), uz finansiranje Trag fondacije po projektu dolepotpisanog, nakon obavezujućeg predloga od strane UG „Perilo Zabrežje“ da se neće koristiti metal i beton već samo ekološki materijali drvo i kanap i da neće biti natkrivanja i objekata na Perilu?\nDa li ste svesni da bi ono što ste vi najavili narušilo suštinu filozofije povodom koje je osnovano udruženje i već realizovanog izletišta na Perilu koje smo u prethodnom periodu i održavali, skupljali djubre itd?\nDa li ste dobili dozvolu od vlasnika JP Srbijašume da uređujete izletište „Perilo“ i da li su Vas oni obavestili da su već dali dozvolu UG „Perilo Zabrežje“, i ako ste dobili dozvolu molimo Vas da nam omogućite uvid u taj dokument koji Vam dozvoljava Vaše navedene radove sa betoniranjem i metalnim konstrukcijama?\nDa li Vam je poznato da su kolubarska i tamnavska voda u poplavi 2014. godine usled neadekvatnog postupanja nadležnih srušile istorijsku spomen-tablu na Perilu kojom je istoimeno udruženje većinski iz sopstvenih sredstava 2011. godine obeležilo mesto početka srpske diplomatije u saradnji sa partnerima Narodnim muzejom u Beogradu i Istorijskim muzejom Srbije? Kako tumačite činjenicu da na zahteve da se iz budžeta za obnovu Obrenovca odvoje sredstva za obnovu istorijske spomen-table nije bilo odgovora od onih koji su raspolagali sredstvima i da je ukupan iznos uplaćen za naš rad od GO Obrenovac 40 000 dinara od 2013. godine do danas https://www.zabrezje.rs/ug-perilo-finansijski-izvestaj-za-2019-god/?\nDa li Vam je poznato da je GO Obrenovac vlasnik parcele desno od puta ka Savi na kojoj slobodno može sprovoditi svoje ideje? Trenutno je jedna od penjalica izvadjena sa Perila i treba da se vrati.\nDa li Vam je poznato da se na Perilu sa druge strane nasipa u Kulturnom centru „Perilo“ nalazi muzejska kolekcija eksponata iz doma početka srpske diplomatije i dizanja ustanka protiv Turaka iz 1804. godine i nažalost na ogradi Kulturnog centra šut koji nadležni iz GO Obrenovac nisu sklonili uprkos overenim dopisima sa zahtevom da šut bude sklonjen i da je u taj šut pobodena bandera?\nDa li Vam je poznato da je na Zabrežju predstavnik Zabrežana koji su glasali za listu SNS Milan Bogdanović na izborima iz 2016. godine, kada je čuo šta i kako planiraju nadležni u GO Obrenovac odlučio da ne učestvuje u vlasti?\nDa li Vam je poznato da u Savetu MZ Zabrežje ne sede svi predstavnici Zabrežja po izbornoj volji Zabrežana već osobe koje su tu postavljene iz GO Obrenovac?\nDa li Vam je poznato da UG „Perilo Zabrežje“ povodom značaja kolekcije „Perilo“ prezentovane u Kulturnom centru ima međunarodnu saradnju na polju kulture sa Ambasadama Austrije, Danske, Mađarske i Italije, kao i njihovu finasnijsku podršku, i da su na poslednjem Festivalu „Oslobadjanje“ učestvovali vrhunski umetnici iz osam zemalja, poput Jacoba Karlzona koji je u septembru 2019. godine imao najprodavaniji jazz album na deezer platformi, ali da ni MZ Zabrežje ni GO Obrenovac u trenutnom sastavu nisu udostojili UG „Perilo Zabrežje“ zakazivanja razgovora i saslušavanja ideja i mogućnosti za razvoj zajednice na polju turizma, istorije, kulture i ekologije zbog koje je udruženje osnovano uprkos preporukama www.zabrezje.rs/pzpreporuke


"Teroristi neæe stati na Kumanovu" - B92\n"Teroristi neæe stati na Kumanovu"\nBeograd -- Teroristièka organizacija, oružanim sukobima u Kumanovu sa policijom i žrtvama, postigla svoj cilj, ali da sigurno da neæe stati na tome, smatra Dušan Janjiæ.\nIzvor: Beta nedelja, 10.05.2015. | 14:00 -> 14:30\n"Šta su oni nama pokazali. Tamo gde nema države, gde je država slaba, gde se vlast valja na ulicama gde se problemi ne rešavaju, ni socijalni, ni politièki, naivno je oèekivati da neæe biti terorizma", rekao je direktor Foruma za etnièke odnose Dušan Janjiæ agenciji Beta.\nTeroristi su, kako je ocenio, u Kumanovu samo iskoristili priliku koju su im pružili Vlada Makedonije i opozicija Makedonije i da pošto æe taj rascep verovatno još dugo trajati, treba oèekivati dalje teroristièke aktivnosti.\n"Srbija ima nekoliko sliènosti sa Makedonijom. Prvo ima žestoku podeljenost izmeðu vlasti i opozicije, ali je sreæa u nesreæi da ta opozicija nije od autoriteta i ne moze da izvede ono što i opozicija u Makedoniji", rekao je on.\nPrema Janjiæevoj oceni, u Srbiji veæa opasost preti od dela opozicije koji je vezan za rusofilska oseæanja jer oni imaju uporište do vrha vlasti, vrlo snažnu podršku iz Rusije, Francuske, ekstremne desnice Evrope.\n"Oni se itekako oslanjaju, kao i ovi Albanci u Makedoniji, na taj žestoki trend radikalizacije Evrope. Oni imaju vrlo primamljiv program za nezaposlene a to je: prekinimo sa reformama, blokirajmo Srbiju", rekao je Janjiæ i dodao da æe se videti da li su Vlada i opozicija u Srbiji nauèili lekciju iz svega što se desilo u Makedoniji.\nKako je istakao, prvi paket mera koji bi Srbija trebalo da preduzme je ubrzanje pregovora sa EU i da se ne dozvoli manjini koja ne želi ulazak u EU da odluèi u ime veæine.\n"Zatim ubrzanje saradnje sa NATO i treæe dovršiti reforme u policiji i žandarmeriji i staviti obaveštajnu zajednicu pod kontrolu, inaèe Srbija nema razloga da bude mirna pred dolazeæe leto",ocenio je Janjiæ. Prema njegovoj oceni, Kosovo je "samo po sebi u haosu, poput Makedonije".\n"Sukobi opozicije, nezadovoljstvo graðana..Postoji podgrevanje straha kod Srba na severu Kosova od onih koji ne bi želeli da se nastavi Briselski sporazum. Realna je opasnost da tamo ponovo niknu barikade, a to æe imati efekat na dalju radikalizaciju veæ radikalizovanih Albanaca u Preševu", ocenio je on istakavši da se u vrhu legalnog nacionalnog Albanskog saveta nalaze vrlo "ozbiljni pripadnici bivše OVK, narkodileri i ljudi povezani sa razlièitim službama".\n"Napadi u Srbiji moguæi, samo je pitanje vremena"\nMakedonci u strahu èekaju epilog\n"Vreme je za ujedinjenje Albanaca"\nProfesor Fakulteta bezbednosti Zoran Dragišiæ izjavio je danas da se i u Srbiji mogu oèekivati napadi teroristièkih grupa, kao u Makedoniji i da od trenutnih ciljeva terorista zavisi da li æe to biti pre ili kasnije.\n"Najširi moguæi kontekst u kome se sve ovo dešava je albanska ideja o stvaranju velike Albanije. Nisam optimista, verujem da se itekako može preliti i na našu teritoriju i da samo u zavisnosti od trenutnih ciljeva terorista zavisi da li æe se to dogoditi ubrzo ili kasnije", rekao je Dragišiæ agenciji Beta.\nOn je istakao da su delovi teritorije Srbije viðeni kao deo velike Albanije i to je ideja sa kojom se sukobljavamo od kada ona postoji. "I dokle god ta ideja živi, Srbija je ugrožena od strane albanskih ekstremista. Prelivanje sukoba je moguæe u zavisnosti od trenutnih taktièkih procena terorista", naveo je on.\nKada je u pitanju Kosovo, Dragišiæ navodi da je albanskim ekstremistima smetnja sever Kosova.\n"Oni bi u svakom sluèaju želeli da Kosovo etnièki oèiste i za to veæ postoji termin kosovska oluja", dodao je on.\nSlovenaèki ministar ipak negativan


Naslovna VestiAustrijaPosao u Austriji: Nova radna mesta u austrijskoj železnici\nAustrija Biz News Karijera PrivredaVesti\n14. mar 2019 u 08:41\nZa one koji traže posao u Austriji, ÖBB planira da zaposli novih 9.000 radnika u navedenom periodu u svim sektorima poslovanja na železnici.\nAustrijske železnice (ÖBB) su sa preko 41.000 zaposlenih jedan od najvećih poslodavaca u Austriji. U narednih pet do sedam godina oko četvrtine od sadašnjeg broja zaposlenih će otići u penziju, tako da već sada uprava koncerna razmišlja kako da zaposli novih 9.000 radnika u navedenom periodu u svim sektorima poslovanja na železnici.\nJedan od najkrupnijih zalogaja je potražnja za oko 2.000 mašinovođa. Samo ove godine bi trebalo da se zaposli 460 vozača lokomotiva, pri čemu šanse imaju kako osobe muškog, tako i one ženskog pola. Strah da bi ova struka zbog automatizacije polako mogla da ode istoriju, uprava raspiruje podatkom da čak i slučajevima kada se vozom upravlja putem kompjutera, fizičko lice, odnosno mašinovođa mora da kontroliše da li je sve u redu.\nŽeleznice žele blagovremeno da reaguju sa potražnjom popunjavanja budućih upražnjenih radnim mesta, kako oni stariji svoje znanje i umeće mogli da prenesu na one mlađe kao i da se ovi novi upoznaju sa novinama u automatizaciji i uključe u te nove procese.\nProsečna starosna struktura kod sadašnjih zaposlenih je preko 46 godina, tako da će podmlađivanje zaposlenih imati pozitivan efekat i na personalne troškove, odnosno izdatke za plate.\nI mladi koji su još u sistemu školovanja su veoma zainteresovani za rad na železnicama, tako da se za jedno mesto za izučavanje zanata (Lehrstelle) prijave i po tri kandidata. Trenutno se u austrijskim železnicama obučava oko 1.900 učenika u privredi za neko od 22 tehnička zanimanja.\nKonkurisanje za neko od otvorenih radnih mesta se vrši onlajn (internetom) na webstranici ÖBB Jobs . Tom prilikom treba priložiti motivaciono pismo (Motivationsschreiben), biografiju (Lebenslauf), najvažnija svedočanstva i potvrde o obrazovanju i dosadašnjem radu kao i druga dokumenta koja se traže za konkretno radno mesto. Konkurisati mogu u principu i lica bez austrijskog državljanstva, odnosno državljanstva neke od zemalja članica Evropske Unije, ali sa važećom boravišnom i radnom dozvolom.\nViše informacija na temu „Nova radna mesta u austrijskoj železnici“ .\nNovi red vožnje za Beč, Donju Austriju i Burgenland\nAustrija javni saobraćaj posao u Austriji putovanje saobraćaj\nPosao u Austriji: Više zaposlenih na puno radno vreme


U posljednje vrijeme vodi se značajna debata oko toga kako osigurati da vlasti BiH imaju na raspolaganju resurse koji su im potrebni za obavljanje dužnosti.\nDanas u ovoj zemlji ima više od pola miliona nezaposlenih.\nOva surova i neprihvatljiva činjenica predstavlja daleko najveći politički izazov koji se nalazi pred izbornim tijelom.\nDesetine hiljada radnih mjesta je izgubljeno samo u proteklih dvanaest mjeseci, budući da je opao nivo unutrašnjih investicija, a obim ekonomije se smanjio.\nMeđunarodna zajednica je popunila prazninu tako što je osigurala više od jedne milijarde konvertibilnih maraka da bi entiteti mogli ispuniti osnovne obaveze prema građanima.\nMeđutim, grantovi i zajmovi od prijateljskih vlada i međunarodnih finansijskih agencija samo su kratkoročno rješenje.\nStvarno rješenje za užasnu bosanskohercegovačku ekonomsku situaciju je da budu implementirane dugo odgađane ekonomske reforme.\nMasovna nezaposlenost i širenje siromaštva u ovoj zemlji nisu prouzrokovani svjetskom recesijom – što bi kandidati koji žele reizbor željeli da njihovi birači vjeruju. Oni su direktan rezultat toga što politički lideri ignorišu, sprečavaju, odlažu i sabotiraju hitne reforme.\nTe reforme bi donijele prosperitet cijeloj zemlji, pripremile je za članstvo u Evropskoj uniji i osigurale građanima BiH ogromne beneficije mnogo prije nego se ostvari samo članstvo.\nVlasti BiH moraju preduzeti iste korake koji su funkcionisali u drugim zemljama u tranziciji. Ti koraci uključuju provođenje koherentne ekonomske razvojne strategije, industrijske strategije, izvozne strategije i energetske strategije, donošenje Zakona o obligacionim odnosima i modernizovanje sistema bankarske supervizije.\nOni također obuhvataju i to da se osigura da se ministri koji su odgovorni za rukovođenje bh. ekonomijom – premijeri i ministri finansija – sastaju onoliko često koliko je predviđeno da se sastaju, a poželjno bi bilo i mnogo češće.\nUpravo ove sedmice, u jeku ekonomske krize koja utiče na svakog čovjeka, ženu i dijete u ovoj zemlji, Fiskalno vijeće BiH moralo je otkazati dogovoreni sastanak jer se nije odazvalo dovoljno učesnika.\nPrimarni cilj reformi koje sam naveo ranije jeste stvoriti nova radna mjesta.\nSekundarni cilj je dovesti Bosnu i Hercegovinu bliže Evropi.\nIako su sve veće stranke prihvatile ove reforme, one ipak nisu implementirane.\nKao direktni rezultat toga, nezaposlenost je u porastu.\nPošto je manje ljudi zaposleno, manje je i prihoda od direktnih poreza, a pošto ljudi troše manje novca, manje je i prihoda od indirektnog oporezivanja.\nNačin da se osigura da entiteti imaju dovoljno novca jeste da se pokrene ekonomija, a način da se pokrene ekonomija jeste da se osigura da državni organi, koji su odgovorni za sve ključne ekonomske reforme, imaju resurse koji su im potrebni da rade svoj posao.\nPitanje koje se nalazi pred izbornim tijelom BiH nije prevashodno kako ispuniti uslove za evropsku integraciju, nego kako ublažiti patnje stotina hiljada građana.\nMeđunarodna zajednica je osigurala ogromna sredstva, kao i političku, tehničku i diplomatsku pomoć, da bi izvukla Bosnu i Hercegovinu iz sadašnje ekonomske krize i vratila je na put prosperiteta.\nOni koji su bili najglasniji u protivljenju reformama (kao i u kritikovanju međunarodne zajednice) predvodili su eru sve veće nezaposlenosti i sve većih poteškoća.\nTa činjenica sama po sebi poziva na širu javnu debatu.\nValenin Inzko je visoki predstavnik i specijalni predstavnik Evropske unije u Bosni i Hercegovini


Alfahir.hu: "Mađarski budžetski krediti preduzetnicima bliskim SVM-u" | Vajdaság MA\nAlfahir.hu: "Mađarski budžetski krediti preduzetnicima bliskim SVM-u"\nTabela na koju se alfahir.hu poziva\nPortal alfahir.hu koji se smatra bliskim partiji Jobik (Jobbik) tvrdi da je došao u posed dokumenta pod nazivom „Strategija prostornog i ekonomskog razvoja mađarskih zajednica u Vojvodini” u kojem se nalazi i „veoma zanimljiva tabela iz koje se možda vidi koje lokalne firme mogu da budu povlaštene u programu subvencija i kredita koji uskoro kreće”.\nAlfahir.hu smatra das je moguće da je dogovorena podela ukupno 11 milijardi forinti povoljnih kredita iz budžeta Mađarske.\nU članku se podseća na to da je tadašnji ministar nacionalne ekonomije Mađarske, Đerđ Matolči (Matolcsy György) u avgustu 2012. godine najavio ponovnu realizaciju plana Vekerle (Wekerle) čiji je cilj stvaranje jedinstvenog tržišta radne snage i sistema ekonomske saradnje u Karpatskom basenu. Kao glavni strategijski cilj je naveo jačanje pozicije pozicije „domaćih preduzeća u Karpatskom basenu”, ali je važan deo koncepcije i podrška prekograničnim mađarskim preduzećima i ekonomskim subjektima. Dodaje se da je Institut za nacionalnu strategiju na čijem je čelu Jene Sas (Szász Jenő) tokom 2014. godine izradio poseban plan za svaku prekograničnu regiju i navodi se da je verzija za Vojvodinu takođe dobila ime po nekadašnjem mađarskom premijeru Šandoru Vekerleu (Wekerle Sándor). Podseća se i na izjavu Ištvana Pastora (Pásztor István), predsednika SVM iz tog doba kada je Pastor govorio o osnivanju fonda iz značajnih mađarskih državnih sredstava koji ne bi delio poklone, već bi davao veoma povoljne kredite.\nAlfahir.hu tvrdi da se iz dokumenta koji je pribavio vidi da je finansiranje iz mađarskih budžetskih sredstava. Dodaje se da je cilj projekta povećavanje konkurentnosti preduzeća u svojini Mađara koja su izostavljena iz privatizacionih mućki i koje su diskriminisane po nacionalnoj ili regionalnoj osnovi. Za koordinaciju programa je zadužen Vojvođanski mađarski centar za razvoj zajednice (Vajdasági Magyar Közösségfejlesztési Központ), koji će donositi odluke i nadgledati njihovo sprovođenje. U koncepciji je - tvrdi alfahir.hu, a prenosi „Vajdašag ma” – navedeno da će pri svakoj kreditnoj i konkursnoj konstrukciji koja ima za cilj ekonomski razvoj mađarske zajednice u Vojvodini uslov biti angažovanje mađarske radne snage.\nAlfahir.hu zatim – pozivajući se na pomenutu tabelu – naglašava da se već zna i koja firma će dobiti koliko novca. Reč je o ukupno 37,8 miliona evra (11,3 milijardi forinti – verovatno povoljnih – kredita. „Na listi se nalazi više lica ili preduzeća koja se direktno mogu povezati sa SVM-om” – tvrdi taj portal. Na listi su i firma Tivadara Bunforda (Bunford Tivadar), (dosadašnjeg) člana predsedništva SVM, predsednika Graddskog odbora SVM u Subotici i prvog čoveka Vojvođanskog fonda za razvoj "Halo" (Háló), Masterplast, s naznačenom cifrom od 4,5 miliona evra. Njegov sin Oliver Bunford (Bunford Olivér), poljoprivredni preduzetnik i glavni organizator Vojvođanskog galopa (Vajdasági Vágta) je takođe naveden, sa cifrom od 3 miliona evra. Ista cifra je navedena i kraj naziov firme Cim Gas iz Subotice čiji je direktor Čaba Kern (Kern Csaba), brat Imrea Kerna, državnog sekretara iz redova SVM-a u Vladi Srbije i zamenika direktora Fonda za kapitalna ulaganja Vojvodine i (dosadašnjeg) člana predsedništva SVM-a.\nAlfahir.hu naglašava da se iz tabele ne vidi da li su ta sredstva već dodeljena ili su to samo zahtevi. Međutim, čudno je – piše alfahir.hu – da još nepostojeći sistem institucija i još nedodeljena sredstva prate ovakvi „pomoćni materijali”.\nAlfahir.hu navodi da ima saznanja iz lokalnih izvora o tome da je jedan od autora strategije prostornog i ekonomskog razvoja, Akoš Ujheji (Újhelyi Ákos), poslanik SVM u Skupštini AP Vojvodine tokom proteklog vikenda - po pretpostavci portala, u pratnji zaposlenih u Ministarstvu nacionalnog razvoja Mađarske – posetio više firmi koje su navedene u tabeli. Alfahir.hu se – pozivajući na izvore koji „imaju uvid u unutrašnje poslove SVM-a” – da je Pastor tokom susreta s premijerom Viktorom Orbanom (Orbán Viktor) pre dve nedelje imao kod sebve i pomenutu strategiju ali i tabelu. Nakon tog susreta su, inače, Pastor i Orban najavili da će „stručna ekipa” Ministarstva nacionalnog razvoja Mađarske u Subotici detaljno proučiti program prostornog i ekonomskog razvoja.


„Srpski dan“ i zastava u SAD pre tačno 100 godina\nTanjug 28. jula 2018. 09:53\nBEOGRAD – Na današnji dan pre ravno 100 godina, na četvrtu godišnjicu početka Prvog svetskog rata, u Sjedinjenim Američkim Državama obeležen je „Srpski dan“, a srpska zastava se prvi put zavijorila nad Belom kućom, čime je Srbiji odata počast za doprinos i žrtve u tom ratu.\nVisoki americki zvaničnici, na čelu sa predsednikom Vudroom Vilsonom i drzavnim sekretarom Robertom Lensingom, izrazili su tada postovanje prema borbi srpskog naroda, a srpska trobojka je podignuta iznad Bele kuće kao i na svim zgradama javnih institucija u Vašingtonu u čast posvećenosti srpskog naroda vrednostima koje dve zemlje cene.\nPredsednik Vilson je, 28. jula 1918, na četvrtu godišnjicu objave rata Austrougarske Srbiji, izdao saopštenje o tome američkom narodu koje je pročitano u crkvama širom zemlje i objavljeno u skoro svim uticajnim dnevnim novinama.\nLensing je tada rekao da je hrabri srpski narod „žrtvovao sve za slobodu i nezavisnost“.\nIdeja za obeležavanje „Srpskog dana“ potekla je od tadašnjeg srpskog poslanika u SAD Ljubomira Mihailovića, o čemu svedoci njegova prepiska sa drugim pomoćnikom državnog sekretara Vilijamom Filipsom.\nMihailović je, naime, 1. juna 1918. godine uputio taj predlog u pismu Filipsu u kojem je objasnio da je „28. jul datum kada su Centralne sile proglasile rat civilizovanom svetu“, a Filips mu je odgovorio već posle pet dana rekavši da je predsednik impresioniran predlogom vezanim za 28. jul.\nMihailović je potom o svojoj inicijativi obavestio srpsku vladu na Krfu.\nVeruje se da je na pozitivan stav americkog predsednika prema Srbima uticalo i poznanstvo sa velikim naučnikom Mihajlom Pupinom koji mu je bio lični prijatelj, a u to vreme je bio naučnik svetskog glasa koji je živeo i radio u SAD.\nOd samog pocetka rata, veliki deo građana SAD je pokazivao simpatije i podršku prema srpskom narodu, a tokom prve tri godine najvećeg vojnog sukoba u svetu do tada, velike količine novca i hiljade tona humanitarne pomoći stizale su iz SAD srpskim građanima.\nNa to podseća i ambasador SAD u Beogradu Kajl Skat, koji u autorskom tekstu za današnju „Politiku“ navodi da su tokom 1914-1916. SAD obezbedile ogromnu finansijsku pomoć i hiljade tona humanitarne pomoći srpskom narodu.\n„Obezbedili su novac za hranu, seme za setvu, poljoprivredno oruđe, lek protiv tifusa, kao i pomoć u transportu i hrani za izbeglice. Amerikanci srpskog porekla takođe su se borili zajedno sa Srbijom, a američki lekari i medicinske sestre dolazili su da leče bolesne i ranjene“, podsetio je ambasador.\nPupin i Tesla, naglasio je Skat, nisu samo izuzetno doprineli Srbiji i Americi, već i čitavom čovečanstvu.\n„I u tome nisu sami. Srbi su obogatili američku i druge kulture u praktično svim oblastima. Naučnici, istraživači, inženjeri, akademici, razni umetnici, sportisti – spisak poznatih Srba u američkoj i svetskoj istoriji dugačak je i impresivan“, zaključio je američki ambasador.\nInače, čast da se neka neamerička zastava nađe na Beloj kući pripala je još samo Francuskoj, 1920. godine.\nU Arhivu Srbije juče je, povodom sto godina od Srpskog dana u SAD, otvorena izložba „Kralljevina Srbija i Sjedinjene Američke Države“, u prisustvu predsednika Srbije Aleksandra Vučića i američkog ambasadora.\nPre dva dana, U Kongresu SAD u Vašingtonu održana je svečanost povodom obeležavanja jubileja 100 godina od podizanja srpske zastave ispred Bele kuće u znak pijeteta za srpski doprinos i žrtve u Prvom svetskom ratu, a domaćin je bila predsednica Vlade Srbije Ana Brnabić.\nSvečanosti su prisustvovali i prvi potpredsednik Vlade i ministar spoljnih poslova Srbije Ivica Dačić i brojni gosti iz političkog i javnog života.


Od danas i besplatna pravna pomoć | TV KANAL 9 NOVI SAD\nNaslovna EMISIJE Od danas i besplatna pravna pomoć\nOd danas i besplatna pravna pomoć\nVIDEO K9: Počeo je sa primenom Zakon o besplatnoj pravnoj pomoći, tako da će od danas i siromašni građani, kao i žrtve određenih krivičnih dela imati pravo na svog advokata, kojeg će za njih plaćati država.\nGrađani slabog imovnog stanja i oni koji spadaju u kategorije definisane novim Zakonom o besplatnoj pravnoj pomoći, od danas imaju pravo na advokata o trošku države.\nZa pružanje ovog vida pravne pomoći građanima prijavilo se 3.572 advokata iz cele Srbije na listu Advokatske komore Srbije, koja inače nije oročena i može uvek da se ažurira.\nTri kategorije građana imaju pravo na besplatnog advokata: građani koji primaju socijalnu pomoć ili dečiji dodatak, kao i građani čija su primanja tolika da bi spala na nivo potreba za socijalnom pomoći ili dečijim dodatkom kada bi sami angažovali i plaćali advokata. Treća grupa korisnika nije opredeljena finansijskim statusom, već oni pravo na besplatnu pravnu pomoć dobijaju kao “ranjive grupe”.\nZakon je definisao 13 takvih grupa među kojima su deca, invalidi, žrtve porodičnog nasilja, žrtve trgovine ljudima, organizovanog kriminala, terorizma, azilanti, izbeglice, građani sa upitnom poslovnom sposobnošću i drugi.\nPrvi korak u traženju i dobijanju besplatne pravne pomoći za građane u praksi znači odlazak u opštinu, odnosno jedinicu lokalne samouprave, gde se obraćaju službeniku koji obrađuje zahteve za pružanje besplatne pravne pomoći koji će ga uputiti u dalju proceduru.\nRok u kome mora da se odluči o zahtevu za besplatnu pravne pomoć je osam dana, a u hitnim slučajevima tri dana.\nZakonom je definisano da troškove besplatne pravne pomoći finansira jedinica lokalne samouprave u iznosu od 50 odsto, a preostalih 50 procenata finansira se iz republičkog budžeta, tako što se vrši refundacija sredstava jedinici lokalne samouprave po izvršenom postupku.\nZakonom o budžetu za 2020. godinu biće preciziran iznos sredstava koja će biti namenjena za besplatnu pravnu pomoć.\nPrethodni tekstOsiguranje prozvodnje – miran san\nSledeći tekstPrijem brucoša i na Poljoprivrednom fakultetu


Srpski član Predsjedništva BiH Milorad Dodik izjavio je juče za Srnu da je iz događaja koje gledamo u proteklih 11 mjeseci jasno da neko pokušava da od cijele BiH napravi slučaj "Mostar".\nЈačaju tenzije uoči sjednica Predsjedništva BiH zakazanih za 20. avgust\nNa vanrednoj sjednici, koju je zatražio srpski član Milorad Dodik, planirano je imenovanje predsjedavajućeg Savjeta ministara. Na redovnoj, koju je zakazao predsjedavajući Željko Komšić, je i Godišnji nacionalni plan o saradnji sa NATO-om.\nDanas je Savjet EU imenovao Johana Satlera specijalnim predstavnikom EU u Bosni i Hercegovini. On će preuzeti ulogu šefa Delegacije Evropske unije u BiH.


Beta\t 10. avgusta 2015. 14:40\nU najavi sednice nije naveden dnevni red o kojem će odbornici raspravljati, već ispod fotografije predsednice piše njeno ime, uz naslov “Bez letnje pauze”.\nPoziv na sednicu zakazanu za petak 14. avugust, objavljen je u zakupljenom prostoru pod nazivom “Skupštinska strana”, koji uredjuje predsednica SO, a plaća se iz opštinskog bužeta.\n“Ona objavljuje šta joj padne na pamet, ali najviše reklamira sebe i svoju Srpsku naprednu stranku o trošku gradjana opštine i ne poštuje zaključke koje odbornici usvoje”, rekao je Djurović.\nOstavke su podneli i predstavnici drugih stranaka a Milica Nešković Lukić iz Socijalističke partije Srbije, koalicionog partnera SNS, povukla se uz obrazloženje da ne želi da “učestvuje i ličnom reklamiranju pojedinaca”.\nPredsednica SO Gornji Milanovac Jadranka Dostanić za agenciju Beta izjavila je da je “zvanični predsednik Skupštine opštine, a da fotografije mogu da izazovu različite emocije” i da to nije njen problem.\n“Dnevni red će biti objavljen u narednom broju, a članovi uredjivačkog odbora deluju sa političkih pozicija, a ne gradjana”, rekla je Dostanić.


BEOGRAD - Američki eksperti za naoružanje stigli su u SRJ, a tačan povod njihove posete još nije zvanično obelodanjen, pa je javnost počela da spekuliše o njihovim namerama. Čak su i izjave visokih državnih zvaničnika o poseti američkih stručnjaka oprečne.\nPrema jednima, cilj posete je "da Amerika sazna šta je Irak nabavio od Beograda", dok je savezni ministar policije Zoran Živković za Radio 202 rekao da su "eksperti iz SAD stigli da pomognu pronalazak novih tržišta za jugoslovensku namensku industriju".\nŽivković je izjavio da oni ne učestvuju u istrazi o vojnoj trgovini s Irakom, i da su, pre svega, došli da pomognu oko donošenja Zakona o kontroli prometa naoružanjem i mogućnosti da jugoslovenska namenska industrija ostvari bolju saradnju sa Amerikancima u prodaji oružja.\nPoseta, pa afera\nAmerička delegacija vojnih stručnjaka boravila je i pre mesec dana u našoj zemlji. Tada su obilazili vojne fabrike i navodno bili zainteresovani za proizvodnju bojnih otrova u kruševačkoj "Merimi". Neposredno po njihovom odlasku, izbila je afera sa trgovinom oružja "Jugoimporta" i Iraka.\nJasno je zašto su tu\nNebojša Čović, predsednik DA, potvrdio je da se u SRJ nalaze američki inspektori za naoružanje.\n- Mislim da je svima jasno zbog čega su tu. SRJ je preko SDPR, odnosno "Jugoimporta", imala nedozvoljenu trgovinu ili trgovinu i isporuku oružja u zemljama koje se nalaze na listi UN sa kojima je zabranjena trgovina oružjem - rekao je Čović novinarima. On je odbio da direktno odgovori na pitanje da li su inspektori došli na zvaničan poziv, rekavši da sama ilegalna trgovina predstavlja poziv.\nIako, Živković tvrdi da su vojni stručnjaci u SRJ radi tržišta, ambasada SAD potvrdila je Beti "da njihovi stručnjaci borave u našoj zemlji kako bi zajedno sa zvaničnicima SRJ ispitali informacije o nedozvoljenoj prodaji oružja i utvrdili kakva je pomoć pružana Iraku".\nVojni analitičar Saša Radić izjavio je za "Glas" "da je glavni zadatak tih stručnjaka da prikupe informacije koje mogu biti od koristi obaveštajnoj podršci u eventualnom napadu na Irak. Njihov interes, smatra on, nije samo oprema i znanje koje je Irak dobio od Beograda već i svi drugi prethodni poslovi.\n- Kada su SAD, posle terorističkih napada 11. septembra, zatražile podršku od zemalja u borbi protiv nepodobnih režima i terorističkih akcija, Jovan Čeković, direktor "Jugoimporta", iako se to od njega očekivalo, nije pružio podršku.\nSada, u sasvim promenjenim prilikama u jugoslovenskom vojno-industrijskom kompleksu, nema prepreka za ostvarivanje potpunog uvida u prethodne poslove te firme - objšnjava Radić. On navodi da postoji i spremnost vlasti da se američkim stručnjacima omogući uvid u sve poslove koji su njima interesantni.\nI penzionisani kontraadmiral američke mornarice Južin Kerol izjavio je za Radio Bi-Bi-Si da američki vojni stručnjaci posetom Beogradu žele da saznaju šta je Sadam Husein dobio zahvaljujući "Jugoimportu" u pokušaju da obnovi operativnost svojih aviona. Američki stručnjak za bezbednosne informacije dodaje da, kada se planira vojna operacija, "uvek želite da znate potencijale vašeg mogućeg neprijatelja".\n- Vojni potencijali Iraka su, kada je reč o avijaciji, veoma ograničeni. Oni raspolažu zastarelim ostacima opreme koju su nabavili za vreme hladnog rata i bez rezervnih delova avione ne mogu da drže u operativnom stanju - dodao je Kerol. Upitan koliko će biti značajne informacije do kojih će eksperti za oružje doći u Beogradu, Kerol je rekao da će "to biti samo najsitniji detalji".


Imamoglu pozvao Erdogana da prizna poraz – Borba\nImamoglu pozvao Erdogana da prizna poraz\nOpozicioni kandidat za gradonačelnika u Istanbulu, Ekrem Imamoglu, pozvao je danas izbornu komisiju u Turskoj da potvrdi njegovu pobjedu, i zatražio od turskog predsjednika Redžepa Tajipa Erdogana da sarađuje kako bi zaustavio povlačenje Turske u nestabilnost zbog izbornih rezultata.\nPrema preliminarnim i nezvaničnim rezultatima agencija, Imamoglu je pobijedio bivšeg premijera Binalija Jildirima, kandidata vladajuće partije, sa blizu 25 hiljada glasova razlike.\nImamoglu je na konferenciji za novinare u svom glavnom štabu pozvao Erdogana i njegovu partiju da “doprinesu kako bi se zaustavio proces povlačenja Turske u nemirene vode zbog rezultata izbora u Istanbulu, koje prati cio svijet”, prenosi AP.\nVladajuća turska Partija pravde i razvoja (AKP) podnijela je u utorak žalbu na rezultat lokalnih izbora u Istanbulu, gdje je, kako su naveli, opozicija osvojila “tijesnu” većinu.\nAKP je odbila da prizna poraz i uložila je žalbu osporavajući rezultate u svih 39 okruga u Istanbulu i 25 okruga u Ankari.\nOni su u žalbi ukazali na izborne neregularnosti i ocijenili da su brojni glasovi neopravdano računati kao nevažeći što je, kako navode, štetilo kandidatima AKP-a.


Biontek otvoren za saradnju, razmatra otvaranje ogranka u TR\nTanjug 26. decembra 2020. 18:49\nANKARA – Izvršni direktor Bionteka Ugur Šahin izjavio je da je njegova kompanija otvorena za saradnju dok nastoji da poveća obim proizvodnje vakcine koju je razvila sa Fajzerom, kao i da razmatra da otvori ogranak u Turskoj.\nBiontek i Fajzer žele da u toku naredne godine proizvedu više od miljardu doza vakcine i da ih distribuiraju u preko 80 zemalja, rekao je Šahin i dodao da to nije lako i da će ponovo početi da sarađuju sa drugim kompanijama.\nOn je takođe rekao da bi planovi o povećanju proizvodnje vakcine mogli da budu otkriveni u januaru ili febuaru, prenosi Rojters.\nVerujem da možemo da to uradimo, ali još uvek nemamo zagarantovan plan, rekao je Šahin.\nIzvršni direktor Bionteka, sin imigranta iz Turske u Nemačkoj, rekao je za agenciju Anadolija da je u pregovorima s turskom državnom naučnom agencijom „Tubitak“ i da će isporučiti 30 miliona doza u zemlju do kraja 2021. godine.\nŠahin je rekao da Biontek takođe želi da sprovodi istraživanja u Turskoj. On je rekao da su razgovarali sa „Tubitakom“ i da su već počeli da sarađuju sa nekim univerzitetskim profesorima, kao i da Biontek želi da otvori ogranak u Turskoj.\n„Nadamo se da ćemo početi sa kliničkim proučavanjima raka u Turskoj tokom leta naredne godine“, dodao je Šahin.


Lamart LT1170 lonac cena, cene Srbija, prodaja Beograd Novi Sad Niš\nLamart LT1170 lonac cene\n- Karakteristike - Zapremina: 2.5l Materijal: Aluminium Broj komada u setu: 1 Ostalo: Lako za čišćenje, Nelepljiva površina, Otpornog na udarce Reklamacioni period - Reklamacioni period: 36 meseci... specifikacija\nKarakteristike - Zapremina: 2,5l Materijal: Aluminium Broj komada u setu: 1 Ostalo: Lako za čišćenje, Nelepljiva površina, Otpornog na udarce Reklamacioni period - Reklamacioni period: 36 meseci\nEPonuda nije internet prodavnica već Vam omogućava da brzo i lako nađete Lamart LT1170 lonac po najjeftinijoj ceni. Naš cilj je da kupci budu što bolje informisani o ponudi Lamart LT1170 lonac na tržištu Srbije. Vrlo lako nalazite željeni proizvod za kategoriju Lonci cene, ne morate da lutate od sajta do sajta za Lamart Lonci, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lamart LT1170 lonac sa PRODAVCEM. EPonuda ne može da garantuje potpunu tačnost specifikacije i slika za Lamart LT1170 lonac. Pre kupovine, podatke za Lamart LT1170 lonac proverite na sajtu PROIZVOĐAČA.


Valdanos ustupljen Upravi za katastar i državnu imovinu – TVTeuta\nValdanos ustupljen Upravi za katastar i državnu imovinu\nPrej tvteuta08:46 18 Novembar 2021\nNa sjednici Vlade Crne Gore održanoj 17. novembra privhaćen je Predlog Ministarstva odbrane za ustupanje Upravi za katastar i državnu imovinu, na upravljanje, nepokretnosti koja predstavlja bivše vojno odmaralište „Valdanos“ u Ulcinju.\nNaime, Vlada je saglasna da se nepokretnost koja predstavlja bivše vojno odmaralište „Valdanos“ Ulcinj, koga čine katastarske parcele 7525 i dr. iz lista nepokretnosti 972 KO Ulcinj, ukupne površin 342.1094 m2, ustupi na dalje upravljanje Upravi za katastar i državnu imovinu, do privođenja namjeni lokacije u skladu sa važećom planskom dokumentacijom.\n„Ministarstvo odbrane upravljalo je do sada ovim područjem, na način vršenja obezbjeđenja predmetne nepokretnosti, u cilju očuvanja nepokretnosti i sprječavanja devastacije objekata koji se u istom nalaze. Takođe, Ministarstvo odbrane i Vojska Crne Gore su učestvovali u akcijama čišćenja maslinjaka i pristupnih puteva koji se nalaze u okviru ovog odmarališta“, navodi se u dokumentu Vlade.\nZapušteni maslinjaci polako oživljavaju, vlasnici da obrate pažnju prilikom čišćenja imanja\n14:17 20 April 2022\nLopovi odnijeli poklopce sa šahtova u Valdanosu\n10:14 11 April 2022


Računovodstveno evidentiranje državnih davanja - Biljana Trifunović\nEvidentiranje državnih davanja u poslovnim knjigama treba sprovesti u skladu sa Zakonom i podzakonskim aktima donetim za njegovo sprovođenje, kao i računovodstvenom politikom društva, a shodno izabranoj osnovi (MSFI, MSFI za MSP ili Pravilnik) za priznavanje, vrednovanje, prezentaciju i obelodanjivanje pozicija u svojim finansijskim izveštajima. Ukoliko primenjuje MRS 20 privredno društvo može, ukoliko je tako opredelilo svojom računovodstvenom politikom, da primeni tzv. kapitalni pristup, prema kome se davanje priznaje van Bilansa uspeha u poslovnim knjigama tog društva.\n(Mišljenje Ministarstva finansija, br. 401-00-2638/2018-16 od 20.8.2018. godine)\n“Zakonom o računovodstvu (“Službeni glasnik RS”, br. 62/13 i 30/18 – dalje: Zakon), uređuju se obveznici primene ovog zakona, razvrstavanje pravnih lica, organizacija računovodstva i računovodstvene isprave, uslovi i način vođenja poslovnih knjiga, priznavanje i vrednovanje pozicija u finansijskim izveštajima, sastavljanje, dostavljanje i javno objavljivanje finansijskih izveštaja i godišnjeg izveštaja o poslovanju, Registar finansijskih izveštaja, Nacionalna komisija za računovodstvo, kao i nadzor nad sprovođenjem odredbi ovog zakona.\nJP “XY” dobilo je sredstva Grada za pokriće obaveza u vezi sa izgradnjom obilaznice;\nJP “XY” kao komunalno preduzeće koje je osnovala lokalna samouprava, je predmetnu obilaznicu vodilo kroz vanbilansnu evidenciju (prema preporuci DRI za 2012. godinu). Sva ulaganja vezana za izgradnju obilaznice evidentirana su u periodu 2009-2010 godine kada je preduzeće poslovalo kao budžetski korisnik i rasknjižavana su kao investicije u tuđe osnovno sredstvo.\n2014. godine preduzeće prestaje da bude budžetski korisnik i posluje po pravilima (kontni okvir) koja se primenjuju na privredu.\nNavedena dobijena sredstva društvo je evidentiralo kroz Izveštaj o tokovima gotovine na pozicijama koje se odnose na priliv i odliv novca po osnovu investicionih aktivnosti, kao i kroz bilans stanja smanjujući pozicije Vanbilansne aktive i pasive.\nPitanje u vezi sa popunjavanjem pozicija u Bilansu uspeha: da li je potrebno evidentirati priliv novčanih sredstava kroz Prihod od subvencija? Ukoliko bi se iznos dobijenih sredstava evidentirao kao Prihod od subvencija, došlo bi do nerealnog prikazivanja velikih prihoda, a bez odgovarajućih rashoda, zbog čega bi društvo bilo u obavezi da plati značajan iznos na ime poreza na dobit.\nSaglasno odredbama člana 2. tačka 4) Zakona Međunarodni standardi finansijskog izveštavanja (dalje: MSFI), u smislu ovog zakona, su: Okvir za pripremanje i prikazivanje finansijskih izveštaja (Framework for the Preparation and Presentation of Financial Statements), Međunarodni računovodstveni standardi – MRS (International Accounting Standards – IAS), Međunarodni standardi finansijskog izveštavanja – MSFI (International Financial Reporting Standards – IFRS) i sa njima povezana tumačenja, izdata od Komiteta za tumačenje računovodstvenih standarda (International Financial Reporting Interpretations Committee – IFRIC), naknadne izmene tih standarda i sa njima povezana tumačenja, odobreni od Odbora za međunarodne računovodstvene standarde (International Accounting Standards Board – IASB), čiji je prevod utvrdilo i objavilo ministarstvo nadležno za poslove finansija (dalje: Ministarstvo).\nShodno, tački 5) istog člana Međunarodni standard finansijskog izveštavanja (IFRS) za male i srednje entitete (“Sl. glasnik RS”, br. 117/2013) (dalje: MSFI za MSP) je računovodstveni standard finansijskog izveštavanja za mala i srednja pravna lica (International Financial Reporting Standard for Small and Medium-sized entities – IFRS for SMEs), odobren od Odbora za međunarodne računovodstvene standarde (IASB), čiji je prevod utvrdilo i objavilo Ministarstvo.\nSaglasno članu 7. Zakona, pravna lica, odnosno preduzetnici opštim aktom, u skladu sa ovim zakonom, uređuju organizaciju računovodstva na način koji omogućava sveobuhvatno evidentiranje, kao i sprečavanje i otkrivanje pogrešno evidentiranih poslovnih promena, uređuju interne računovodstvene kontrolne postupke, utvrđuju računovodstvene politike, određuju lica koja su odgovorna za zakonitost i ispravnost nastanka poslovne promene i sastavljanje i kontrolu računovodstvenih isprava o poslovnoj promeni, uređuju kretanje računovodstvenih isprava i utvrđuju rokove za njihovo dostavljanje na dalju obradu i knjiženje u poslovnim knjigama.\nU skladu sa članom 21. Zakona, za priznavanje, vrednovanje, prezentaciju i obelodanjivanje pozicija u finansijskim izveštajima, mala i srednja pravna lica primenjuju MSFI za MSP.\nSaglasno članu 22. Zakona, za priznavanje, vrednovanje, prezentaciju i obelodanjivanje pozicija u pojedinačnim finansijskim izveštajima, mikro i druga pravna lica iz člana 2. tačka 2) ovog zakona, nezavisno od veličine, primenjuju podzakonski akt koji donosi ministar nadležan za poslove finansija, a koji se zasniva na opštim računovodstvenim načelima.\nŠto se tiče računovodstvenog tretmana državnih davanja sa aspekta primene MSFI, trenutno je u Republici Srbiji ovo pitanje uređeno Međunarodnim računovodstvenim standardom – MRS 20 Računovodstveno obuhvatanje državnih davanja i obelodanjivanje državne pomoći (“Sl. glasnik RS”, br. 35/2014).\nShodno ovom standardu državna davanja predstavljaju pomoć države u obliku prenosa resursa entitetu po osnovu ispunjenih izvesnih uslova u prošlosti ili budućnosti koji se odnose na poslovne aktivnosti entiteta. Ona isključuju one oblike državne pomoći koji se ne mogu u razumnoj meri vrednosno iskazati kao i transakcije sa državom koje se ne mogu razlikovati od uobičajenih poslovnih transakcija entiteta. Davanja povezana sa sredstvima su državna davanja za koja je primarni uslov da entitet koji ima pravo da primi davanje treba da nabavi, izgradi ili na drugi način pribavi dugoročna sredstva. Državna davanja povezana sa prihodima su druga državna davanja, osim davanja povezanih sa sredstvima.\nSaglasno paragrafu 12 ovog standarda državno davanje se priznaje na sistematskoj osnovi u bilansu uspeha tokom perioda u kojima entitet priznaje kao rashod povezane troškove koje treba pokriti iz tog davanja.\nSaglasno paragrafu 13-15 ovog standarda, postoje dva opšta pristupa računovodstvu državnih davanja: kapitalni pristup, prema kome se davanje priznaje van bilansa uspeha i prihodni pristup, prema kome se davanje priznaje u bilansu uspeha tokom jednog ili više perioda.\nOni koji podržavaju kapitalni pristup, argumentuju to na sledeći način:\n(a) državna davanja su instrument finansiranja i zbog toga ih treba evidentirati u izveštaju o finansijskoj poziciji, a ne priznavati u bilansu uspeha kako bi se kompenzovale stavke rashoda koji se finansiraju. Pošto se ne očekuje nikakav povraćaj davanja, takva davanja treba priznavati van bilansa uspeha;\n(b) nije primereno da se državna davanja priznaju u bilansu uspeha, pošto ona nisu zarađena, već predstavljaju podsticaj od strane države bez povezanih troškova.\n(a) budući da su državna davanja primanja iz drugog izvora, a ne od akcionara, njih ne treba priznavati direktno u kapitalu, već ih treba priznavati u bilansu uspeha u odgovarajućim periodima;\n(b) državna davanja su retko besplatna. Entitet je stiče pridržavajući se uslova pomoći i ispunjavanjem predviđenih obaveza. Zbog toga pomoć treba priznati u bilansu uspeha tokom perioda u kojima entitet kao rashod priznaje povezane troškove za čije pokriće je davanje i namenjeno;\n(c) budući da porez na dobitak i drugi porezi predstavljaju rashode, logično je da se na taj način u bilansu uspeha postupa i sa državnim davanjima, pošto su ona produžetak fiskalne politike.\nŠto se primene državnih davanja sa aspekta primene MSFI za MSP, navedeno pitanje uređeno je Odeljkom 24. ovog standarda.\nPredmetno pitanje je uređeno i odredbom člana 31. Pravilnika o načinu priznavanja, vrednovanja, prezentacije i obelodanjivanja pozicija u pojedinačnim finansijskim izveštajima mikro i drugih pravnih lica (“Sl. glasnik RS”, br. 118/2013 i 95/2014 – dalje: Pravilnik).\nImajući u vidu navedeno, u konkretnom slučaju, ukazujemo da evidentiranje u poslovnim knjigama treba sprovesti u skladu sa Zakonom i podzakonskim aktima donetim za njegovo sprovođenje, kao i računovodstvenom politikom društva, a shodno izabranoj osnovi (MSFI, MSFI za MSP ili Pravilnik) za priznavanje, vrednovanje, prezentaciju i obelodanjivanje pozicija u svojim finansijskim izveštajima. U svakom slučaju, a kao što je i gore navedeno u pomenutim paragrafima MRS 20, privredno društvo može, ukoliko je tako opredelilo svojom računovodstvenom politikom, da primeni tzv. kapitalni pristup, prema kome se davanje priznaje van Bilansa uspeha u poslovnim knjigama tog društva, što bi u konkretnom slučaju značilo da JP “XY” nema obavezu da navedena sredstva iskazuje preko Bilansa uspeha.\nŽeleli bismo na kraju da istaknemo da je za istinito i pošteno prikazivanje finansijskog položaja i uspešnosti poslovanja pravnog lica propisana kolektivna odgovornost (zakonskog zastupnika, organa upravljanja, nadzornog organa i lica koje sastavlja finansijske izveštaje), dok je krajnja odgovornost revizora da potvrdi, odnosno izrazi mišljenje o usklađenosti tih finansijskih izveštaja sa MSFI.”


Tužba protiv Trampa - 30.01.2017, Sputnik Srbija\nDržavni tužilac američke države Vašington Bob Ferguson najavio je da će tužiti Donalda Trampa zbog izvršne uredbe o imigraciji, prenosi AP. 30.01.2017, Sputnik Srbija\nvesti, svet, iran, sirija, irak, vašington, donald tramp\n© REUTERS / Shannon StapletonDonald Tramp\nFerguson je prvi državni tužilac koji je najavio zakonski postupak protiv Trampove administracije zbog jedne od njenih odluka, navodi agencija.\nMedijska histerija protiv Trampa i Putina\n30 Januar 2017, 09:24\nFerguson je bio među 16 državnih tužilaca koji su juče ocenili da je Trampova odluka „neamerička i nezakonita“.\nTramp je u petak potpisao izvršnu uredbu o imigraciji kojom se državljanima sedam zemalja — Irana, Iraka, Sirije, Jemena, Sudana, Somalije i Libije — vize neće izdavati naredna tri meseca, dok je sirijskim izbeglicama ulazak zabranjen na neodređeno vreme.\nTramp je uredbu obrazložio time da želi da spreči da „radikalni islamski teroristi“ ulaze u SAD.\nDržavna tužilaštva 15 saveznih američkih država i okruga Kolumbija izdala su zajedničko saopštenje u kome su istakla da je izvršna uredba o imigraciji predsednika Donalda Trampa neustavna i traže njeno povlačenje, prenosi AP.\nBela kuća diplomatama: Ili prihvatite, ili idite!\n29 Januar 2017, 23:07\nBela kuća odgovorila je američkim diplomatama koje su potpisale protestno pismo protiv uredbe predsednika Donalda Trampa s ciljem smanjenja imigracije, poručivši im da preispitaju svoj stav i prihvate program, ili da odu sa pozicije.\nPortparol Bele kuće Šon Spajser rekao je da je dokument koji su diplomate potpisale „pun preterivanja“, prenosi AFP.\n„Mislim da bi oni trebalo ili da prihvate program, ili mogu da odu“, zaključio je Spajser.\nIzvestan broj američkih diplomata pripremio je memorandum, koji je Tramp nedavno potpisao a u kojem kritikuje privremenu zabranu ulaska u SAD za državljane sedam pretežno muslimanskih zemalja.\nDiplomate su u pismu Stejt departmentu navele da ta zabrana neće učiniti SAD bezbednijim, već da se ona kosi sa američkim vrednostima i da će raspiriti antiamerička osećanja širom sveta.


PIK upozorava Narodnu skupštinu RS zbog zakona o katastru\nNaslov: PIK upozorava Narodnu skupštinu RS zbog zakona o katastru 2/22/2011, 10:36\nSRNA - 22.02.2011 10:01\nBANJALUKA - Ambasadori zemalja članica Savjeta za provođenje mira u BiH (PIK), osim Rusije, upozorili su Narodnu skupštinu Republike Srpske (RS) da bi usvajanje zakona o katastru RS imalo značajne implikacije u odnosu na vlasništvo nad imovinom u RS.\n"Želimo ponoviti da se bez obzira na predložene zakone nalogom visokog predstavnika od 5. januara zabranjuje sva promjena prava vlasništva nad državnom imovinom do konačne odluke Ustavnog suda BiH", navodi se u pismu upućenom predsjedniku i šefovima poslaničkih klubova parlamenta RS.\nPIK navodi da se ova zabrana primjenjuje i na Upravu za geodetske i imovinskopravne odnose RS.\n"Smatramo da je važno da budete u potpunosti svjesni ove činjenice i prije nego što počnete razmatrati predložene zakone", navedeno je u pismu.\nAmbasadore PIK-a zabrinjavaju i nedavne izjave zvaničnika RS o tome da će nastojati da primjenjuju zakone bez obzira na visokog predstavnika. Oni su ponovo poručili da se pitanje državne imovine mora riješiti konsenzusom u BiH.\nPrijedlog zakona o katastru Republike Srpske , kojeg bi Narodna skupština RS u utorak trebalo da razmatra po hitnom postupku, predviđa koncept koji će omogućiti Srpskoj da na najefikasniji način uspostavi ažurnu evidenciju nepokretnosti i prava na njima.\nTaj koncept značio bi ponovno uspostavljanje jedinstvene evidencije katastra i gruntovnice koja bi bila u nadležnosti izvršne vlasti, a ne, kao što je sada slučaj, da je katastar u nadležnosti Republičke uprave za geodetske i imovinsko-pravne poslove, a gruntovnice u nadležnosti sudske vlasti.\nPredsjednik RS Milorad Dodik rekao je da Srpska Prijedlogom zakona o katastru želi da uspostavi jedinstvenu evidenciju koju predlažu mnogi stručnjaci i koja je u skladu sa evropskim direktivama.\n"Upravo na taj način sve zemlje do 2015. godine treba da usklade svoje sisteme evidencije", rekao je Dodik u ponedeljak naveče novinarima u Banjaluci, nakon sjednice Izvršnog odbora SNSD-a.\nOn je dodao da je Prijedlog zakona o katastru pred Narodnom skupštinom RS i da će se, nakon diskusija, vidjeti na koji način će se poslanici odnositi prema tom pitanju.\n"Važno je da je nadležnost RS za evidenciju katastra nesumnjiva", istakao je Dodik.\nPredsjednik Dodik ocijenio je da se sada radi o jednom promašenom konceptu zemljišne evidencije, koji je rađen u okviru katastra i gruntovnice u okviru sudova, koji su izazvali mnogo organizacionih problema.\n"Naravno da tu postoje neki koji imaju različite interese i spekulacije. Ovako kako je do sada, putem suda, gurao GTZ, koji je više pod uticajem OHR-a nego domaćih institucija vlasti, uspostavljen je jedan softver koji zemljišnu evidenciju centralizuje u okviru određenih mjesta na nivou BiH, da bi se pojavili za nekoliko godina i rekli da je to gotova stvar i da treba da bude u nadležnosti BiH", kaže Dodik.\nDodik je naveo da se iz tog razloga predlaže zakon i da će sve ono što u njemu ne bude dobro, u slučaju da bude usvojen, biti podložno promjenama.


TV Most - Odbojkašice Srbije u četvrtfinalu Evropskog prvenstva\nEkipa Zorana Terzića je po setovima slavila 29:27, 25:17, 25:23 za sat i 49 minuta igre.\nSrbija je gotovo tokom celog prvog seta imala zaostatak, u nekim trenucima i po pet poena, ali je selekcija Zorana Terzića u finišu uspela da dodje do izjednačenja, spasi četiri set lopte, a potom realizuje prvu priliku za vodjstvo od 1:0.\nDobijeni set dodatno je podigao nivo igre srpskih odbojkašica koje su u drugom setu u potpunosti nadigrali Holandjanke, da bi u trećem bila vidjena velika borba.\nVidjena je "rezultatska klackalica", ali je u finišu Srbija dobrom igrom u polju uspela da prelomi susret i dodje do nove pobede na prvenstvu Evrope.\nNajefikasinija u pobedničkom timu bila je Tijana Bošković sa 27 poena, dok su Brankica Mihajlović i Stefana Veljković zabeležile po 14.\nU selekciji Holandije istakla se Loneke Sletjes sa 12 poena.\nSrbija ima maksimalan učinak iz dve utakmice i nalazi se na prvom mestu Grupe D, dok su na deobi drugog mesta Holandija i Češka sa po pobedom i porazom i set količnikom 3:4, dok je Belgija poslednja sa oba poraza i 2:6 set količnikom.\nOdbojkašice Srbije će sutra u poslednjem kolu Grupe D od 15.00 igrati protiv Belgije.


RiTE Ugljevik: Prijem za novinare uoči krsne slave preduzeća\nPreduzeće Rudnik i termoelektrana /RiTE/ "Ugljevik" lider je u proizvodnji električne energije u Republici Srpskoj i sa završenim projektom odsumporavanja proizvodiće najčistiji kilovat struje u regiji, izjavio je vršilac dužnosti direktora RiTE Čedomir Stojanović.\n"Proizvodnja struje je u planiranom obimu sa 1.435 gigavat časova ili 34 odsto proizvodnje u kompletnom sistemu `Elektroprivrede Republike Srpske`, što nas čini liderom u proizvodnji električne energije", rekao je Stojanović na prijemu za novinare u sjedištu preduzeća.\nOn je istakao da ovaj uspješan rad omogućava i proizvodnja uglja sa planirana dva miliona tona do kraja godine.\n"Ova godina posebno je bitna za RiTE jer slavimo 120 godina rudarstva u Ugljeviku, a riječ je o preduzeću koje je pokretač privrednog razvoja opštine, regije i Republike Srpske", naveo je Stojanović.\nPrema njegovim riječima, RiTE "Ugljevik" zapošljava 1.930 radnika, a sa kooperantima kojima obezbjeđuje posao indirektno od uspjeha ovog energetskog giganta zavisi 20.000 ljudi u regiji.\nStojanović je rekao da je ova godina uspješna za preduzeće koje će sa puštanjem u rad sistema odsumporavanja, što je investicija od 80 miliona evra, biti ekološki najprihvatljivija termoelektrana u regionu.\n"Znamo koliko EU i naše okruženje vodi računa o tome i ovo nas stavlja na ljestvicu najprihvatljivijih termoelektrana", ocijenio je on, te dodao da to jeste dodatno finansijsko opterećenje za preduzeće, ali i da je bilo neophodno za nastavak njegovog rada.\nIzvršni direktor RiTE Milutin Tasovac rekao je novinarima da su ponosni na sveukupni rad preduzeća, da su proizvodnje dobro planirane i da se izvršavaju u planiranom obimu.\n"Vrijeme koje dolazi neće biti lako za termoelektrane, Evropska energetska zajednica čiji smo član diktira izuzetno oštre uslove, pogotovo sa aspekta ekologije i da bi mogli da radimo u budućnosti morali smo završiti projekat odsumporavanja", naveo je Tasovac.\nTo je, kako kaže, velika obaveza i teret za poslovanje termoelektrane, ali će zato RiTE "Ugljevik" proizvoditi najčistiji kilovat struje u regiji.\nTradicionalni prijem za novinare i predstavnike medijskih kuća rukovodstvo preduzeća održalo je u upravnoj zgradi RiTE "Ugljevik" povodom obilježavanja 120 godina rudarstva u Ugljeviku, te Dana i slave preduzeća - Svetog Stefana Dečanskog - Mratindana.


KVALITETNA PARTIJA Srbiji bod nakon drame na Svjetskom prvenstvu | Srpskainfo\nKVALITETNA PARTIJA Srbiji bod nakon drame na Svjetskom prvenstvu\nSrbija je osvojila bod nakon velike drame na Svjetskom prvenstvu. Odigrala je ekipa Nenada Peruničiča neriješeno protiv Rusije 30:30, a pri tome prikazala veoma kvalitetnu partiju.\nRukometaši Srbije odlično su počeli meč protiv Rusije. Izabranici Nenada Peruničića su poveli sa 6:3, ali su onda norveške sudije krenule da sude sedmerce i isključuju „orlove“.\nNaime u prvom dijelu sudije Lars Jorum i Havard Kleven su imali prilično neujednačen kriterijum pa su u 30 minuta svirali čak devet sedmeraca za Rusiju. Rusija je na krilima golmana uspjela da dođe do prvog vođstva 13:12, a na odmor se otišlo neriješenim rezultatom 16:16.\nNa početku drugog dijela Srbija je odigrala sjajno u odbrani. Kaznili su greške rivala i serijom 4:0 došli do prednosti 21:18. „Orlovi“ su bili odlični u napadu u tim trenucima. Četa selektora Peruničića je igrala veoma raznovrsno napadala je rivala kontrama, udarcima sa krila, što je donijelo odličnu prednost 23:19.\nNakon tajm auta Eduarda Kokšarova Rusija je brzo uspjela da kazni sve tehničke greške i priđe na 23:22, a zatim i izjednači na 24:24. Ipak u finišu sjajnim golovima Draška Nenadića i Stefana Vujića uz odbranu Vladimira Cupare Srbija je došla na 29:27, ali je Kiseljev uspio brzo da smanji.\nSjajni golman Grams je odbranio čak tri značajna naleta i osam sekundi prije kraja zaustavio udarac Kukića i omogućio Rusima prvo izjednačenje i napad za pobjedu koji nisu realizovali.\nTimur Dibirov je postigao 12 golova i bio nezaustavljiv, dok su u timu Srbije Nemanja Ilić imao 6, Stefan Vujić 5 i Lazar Kukić sa 4 gola bili najefikasniji.\nDodatni problem je povreda Nemanje Zelenovića u finišu meča.\nSport Rukomet SPSrbija


Montenomaks obeležava 20 godina poslovanja - logistikaitransport.com\nMontenomaks, vodeća kompanija na logističkom tržištu Crne Gore, obeležila je 20 godina poslovanja tokom kojih se kontinuirano razvijala u pravcu obezbeđivanja kompletne brige o robi klijenta, od momenta preuzimanja, preko svih carinskih procedura, pa do dostave na željeno odredište.\nDanas kompanija broji 140 zaposlenih, sarađuje sa više od 3.000 klijenata i ostvaruje promet od preko 4,5 miliona eura. Priključenje Nelt Grupi 2017. godine dodatno je ojačalo poziciju Montenomaksa na domaćem i otvorilo mogućnost za širenje na inostranom tržištu, prvenstveno tržištima zemalja u regionu.\n„Nelt Grupa je ove godine završila investicioni ciklus od ukupno 15 miliona eura u proširenje logističkih kapaciteta na Zapadnom Balkanu. Zahvaljujući fokusu na optimizaciji procesa i ulaganju u ljude, Grupa će ostvariti prihod od 950 miliona evra u 2019. godini i tako potvrditi vodeće mjesto u pružanju najsavremenijih usluga u oblasti distribucije i logistike. U sistemu je zaposleno 4.000 ljudi u 15 kompanija, na 11 tržišta u Jugoistočnoj Evropi i Africi. Više od 25 godina se konstantno ulaže u razvoj poslovanja, primjenu novih tehnologija i afirmaciju zaposlenih“, izjavila je izvršna direktorica za tržište Crne Gore Nelt Grupe, Ljilja Pižurica.\nRadovan Radulović, izvršni direktor Montenomaks C&L, istakao je da kompanija bilježi kontinuirano unapređenje rada: „Razvoj kompanije iziskuje velika ulaganja, ali i odgovoran pristup zahtjevima tržišta. Poslovanje usmjeravamo u pravcu svjetskih trendova u oblasti logistike. S tim u vezi se i usluge koje nudimo kreću ka što uspješnijem i savremenijem rješavanju potreba naših klijenata. Posebno mesto u našem poslovanju zauzima briga o zaposlenima i o zaštiti životne sredine. Ponijeli smo titulu kompanije koja vodi brigu o porodici, koju nam je Udruženja preduzetnica dodijelilo 2015. godine. Naša kompanija je nagrađena 2016. nagradom za brigu o zaposlenima, u kategoriji malih preduzeća, dok nam je 2018. godine dodijeljena nagrada za brigu o zaštiti životne sredine“.


Predsednik Evrogrupe neće podneti ostavku zbog izjave o južnoj Evropi - Biznis i Finansije\nHome\tVestiPolitika i društvo\tPredsednik Evrogrupe neće podneti ostavku zbog izjave o južnoj Evropi\nPredsednik Evrogrupe neće podneti ostavku zbog izjave o južnoj Evropi\nJerum Dijselblum je juče izjavio da neće podneti ostavku zbog svog ovonedeljnog komentara, uvredljivog za zemlje južne Evrope, ali je dodao i da žali što je to rekao.\nPredsednik Evrogrupe je pod velikim pritiskom da podnese ostavku pošto je o zemljama južne Evrope s velikim dugom koje su tražile pomoć za izlazak iz finansijske krize rekao u novinskom intervjuu: “Ne može se sav novac potrošiti na alkohol i žene, a onda se tražiti podrška”.\n“Žao mi je ako su se neki našli uvredjeni zbog toga”, rekao je holandski ministar finansija koji je od 2013. godine predsednik Evrogrupe 19 zemalja zone evra.\nPortugalski premijer Antonio Kosta rekao je da je “apsolutno neprihvatljivo da on (Dijselblum) ostane na svojoj funkciji”.\n“Dijselblum nas je uvredio i pokazao se kao seksista, rasista, ksenofob i sramota za Evropu, zbog čega on ne može da ostane na bilo kojoj funkciji u EU”, rekao je Kosta.\nPortugaliji, opterećenoj velikim dugom, bila je potrebna pomoć od 78 milijardi evra 2011. godine da izbegne bankrot, a poverioci su tražili visoku kamatu za pozajmljen novac.\nNepopularan trogodišnji program smanjenja rashoda je oporavio javne finansije Portugalije. Budžetski deficit je 2010. iznosio 10 odsto BDP-a, a prošle godine je smanjen na nešto više od dva odsto, što je najmanje u poslednjih 40 godina.\nDijselblum je bio na istoj funkciji i u leto 2015. godine kada je Grčka bila blizu napuštanja zone evra zbog velikog duga i teškoća u sprovodjenju ekonomskih reformi.


Mleko – Milk House\nDugotrajno mleko 2,8% mm, 1l\nPlaninsko dugotrajno mleko otkupljeno od proizvođača sa nedirnutih pašnjaka Malog Jastrepca i Stare planine, osnova je zdrave i kvalitetne ishrane za Vašu porodicu, pakovano u ambalaži pogodnoj za duži period čuvanja.\nPasterizovano mleko 3,2% mm, 1 l\nPlaninsko sveže punomasno mleko, punog ukusa, otkupljeno od proizvođača sa nedirnutih pašnjaka Malog Jastrebca i Stare planine, osnova je zdrave i kvalitetne ishrane za Vašu porodicu.\nPasterizovano mleko 2,8% mm, 1 l\nPlaninsko sveže mleko, otkupljeno od proizvođača sa nedirnutih pašnjaka Malog Jastrebca i Stare planine, osnova je zdrave i kvalitetne ishrane za Vašu porodicu.\nPasterizovano mleko 1,6% mm, 1 l\nPlaninsko sveže mleko sa niskim procentom mlečne masti, laganog ukusa, otkupljeno od proizvođača sa nedirnutih pašnjaka Stare planine i Malog Jastrebca, osnova je zdrave i kvalitetne ishrane za Vašu porodicu.\nPasterizovano mleko 2,8% mm, 1,5 l\nPlaninsko sveže mleko, otkupljeno od proizvođača sa nedirnutih pašnjaka Malog Jastrebca i Stare planine, osnova je zdrave i kvalitetne ishrane za Vašu veliku porodicu, u ambalaži pogodnoj za konzumiranje Vaše porodice tokom celog dana.\nPlaninsko sveže mleko, otkupljeno od proizvođača sa nedirnutih pašnjaka Malog Jastrebca i Stare planine, osnova je zdrave i kvalitetne ishrane za Vašu porodicu, u ambalaži pogodnoj za konzumiranje tokom celog dana.


Sportski vikend: futsal i rukomet, američki fudbal i stoni tenis – RADIO TELEVIZIJA BOR\nSportski vikend: futsal i rukomet, američki fudbal i stoni tenis\nU revanš utakmici baraža za popunu Treće futsal lige, Klub malog fudbala Bor dočekuje ekipu bujanovačkog Asa u subotu, u 20 sati i 30 minuta. Prva utakmica dvomeča završena je nerešenim rezultatom 8:8.\nU pretposlednjem kolu istočne grupe Prve lige, u Boljevcu se, takođe u subotu u 20 sati i 30 minuta, sastaju rukometaši Rtnja i Bora. Dva tima ostvarila su po 13 pobeda i nerešen ishod u prvoj međusobnoj utakmici sezone 22:22, pa će pobednik duela gotovo izvesno osvojiti drugo mesto na tabeli, iza Žitorađe, tima koji je zabeležio svih 18 pobeda.\nPosle poraza kod kuće i dva u gostima, borski Klub američkog fudbala Golden Bears gostuje, u nedelju, Meridian Indiansima, u Inđiji, u petom kolu Sport klub Prve lige američkog fudbala. Domaća ekipa zabeležila je jednu pobedu, u Kikindi.\nStonoteniski klub Bor prvog dana vikenda, u velikoj hali sportskog centra, organizuje otvoreno gradsko prvenstvo, za koje se do sada prijavio rekordan broj takmičara iz Bora i susednih gradova. Pravo nastupa u svim kategorijama imaju i rekreativci, a otvaranje je zakazano u deset sati.\nTags: americki, as, baraz, Bor, bujanovac, fudbal, futsal, golden bears, gradsko, istok, liga, opstanak, otvoreno, prvenstvo, rtanj, rukomet, rukometasi, sport, sportski, stoni tenis, treca, vikend, zlatni medvedi\nPrevious Olimpijska škola boksa na časovima fizičkog vaspitanja\nNext „Trka mira“ danas u Donjem Milanovcu


InfoBrcko.com - Ivanić u Briselu: BiH je potrebna podrška na putu ka EU\nIvanić u Briselu: BiH je potrebna podrška na putu ka EU\nČlan Predsjedništva BiH Mladen Ivanić učestvovao je u Briselu na Petoj konferenciji grupe Evropskih narodnih partija o Zapadnom Balkanu – „Zapadni Balkan: U susret evropskoj budućnosti“, prenosi novinska agencija Patria.\nIvanić je učesnike konferencije informisao o situaciji u BiH, koja je Evropsku uniju prepoznala kao glavni cilј i u skladu s tim predala zahtjev za članstvo.\nIvanić je podsjetio da BiH predstoji sprovođenje neophodnih reformi i najavio mogućnost pozitivnog scenarija u odnosu na prilagođavanje Sporazuma o stabilizaciji i pridruživanju, mehanizam koordinacije i popis stanovništva. Također je izrazio zabrinutost zbog izostanka dogovora o Mostaru.\nOn je pozdravio izuzetno pozitivnu ulogu grupe Evropskih narodnih partija na Zapadnom Balkanu, a naglasio je i izuzetno važnu političku ulogu Predsjedništva BiH. Također, rekao je da je BiH potrebna podrška za dalјe aktivnosti i izrazio nadu da će grupa Evropskih narodnih partija nastaviti da podržava BiH na evropskom putu, saopćeno je iz Predsjedništva BiH.


Razgovor u Udruženju penzionera - Gradska opština Vračar\nPočetna » Vesti » Razgovor u Udruženju penzionera\nRazgovor u Udruženju penzionera\nPredsednik Opštine prof. dr Milan Nedeljković sa predsednikom Skupštine Mihailom Grupkovićem, članovima Veća i pomoćnicima, razgovarao je u Udruženju penzionera Vračara o tome šta im je potrebno za kreativniju organizaciju slobodnog vremena i očuvanje zdravlja u trećem dobu.\n„Kao lekar znam da su najmlađi i seniori osetljive društvene grupe, kojima je potrebna najveća podrška. Kada je čovek zadovoljan svojim životom? Kada ima topline, ljubavi i saradnje sa nadležnim organizacijama koje treba osetljivim grupama da učine život lakšim i boljim. Obišao sam sa saradnicima sve jaslice i vrtiće, Gerontološki centar i danas pozdravljam sve vas koji ste nam poželeli dobrodošlicu u udruženju koje vodi naš zamenik predsednika Skupštine Slobodan Rebić.“\nSlobodan Rebić je istakao da na Vračaru živi preko 17.000 penzionera i da je potrebna podrška Opštine u obezbeđivanju odgovarajućeg prostora za okupljanje, za radionice i za kreativno provedeno slobodno vreme članova Udruženja.\nŠef odborničke grupe Uglješa Mrdić takođe je uputio reči podrške seniorima i istakao da je novo rukovodstvo obećalo u kampanji da kada preuzme odgovornost za vlast na Vračaru, da će se prvo baviti unapređenjem života najmlađih i najstarijih Vračaraca. Predsednik Opštine sada ostvaruje to obećanje. Rešavaćemo pravne i zdravstvene probleme seniora, omogućićemo da unaprede socijalne kontakte organizujući priredbe, projekcije, izlete, a kasnije ćemo pružiti i humanitarnu pomoć najugroženijim penzionerima. Tako će vračarska uprava postati istinski servis građana – istakao je Uglješa Mrdić.\nO potrebnoj podršci Udruženju penzionera, koju će pružati vlast Opštine, brinuće članica Veća Biljana Luković i pomoćnik predsednika Marko Nikić, kojima zainteresovani uvek mogu da se obrate.